open-index/open-wikipedia-markdown huggingface dataset:
ഡാനിയെൽ ഡെനെറ്റ്

അമേരിക്കൻ തത്ത്വചിന്തകനും എഴുത്തുകാരനും ശാസ്ത്രജ്ഞനുമാണ് **ഡാനിയെൽ ക്ലെമന്റ് ഡെനെറ്റ്** (മാർച്ച് 28, 1942 - ഏപ്രിൽ 19, 2024) .

## ജീവിതരേഖ
1942 മാർച്ച് 28 ന് മസാച്യുസെറ്റ്സിലെ ബോസ്റ്റണിൽ, റൂത്ത് മാർജോറിയുടെയും (മുമ്പ്, ലെക്ക്; 1903–1971) ഡാനിയൽ ക്ലെമന്റ് ഡെന്നറ്റ് ജൂനിയറിന്റെയും (1910–1947) മകനായി ഡാനിയൽ ക്ലെമന്റ് ഡെന്നറ്റ് മൂന്നാമൻ ജനിച്ചു.

## അവലംബം

വർഗ്ഗം:1942-ൽ ജനിച്ചവർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:നിരീശ്വരവാദ പ്രവർത്തകർ
വർഗ്ഗം:അമേരിക്കൻ എഴുത്തുകാർ
വർഗ്ഗം:മത വിമർശകർ
വർഗ്ഗം:തത്ത്വചിന്തകർ
വർഗ്ഗം:ശാസ്ത്രത്തിന്റെ തത്ത്വചിന്തകർ
വർഗ്ഗം:മനസ്സിന്റെ തത്ത്വചിന്തകർ
വർഗ്ഗം:മതത്തിന്റെ തത്ത്വചിന്തകർ
വർഗ്ഗം:മാനവികതാവാദികൾ
വർഗ്ഗം:അമേരിക്കൻ മാനവികതാവാദികൾ
വർഗ്ഗം:അമേരിക്കൻ സന്ദേഹവാദികൾ
ധർമ്മത്രാതൻ

ഭീമസേനനു ബലധര എന്ന ഭാര്യയിലുണ്ടായ പുത്രനാണ് **ധർമ്മത്രാതൻ**.

ഇദ്ദേഹത്തിനു "സർവ്വഗൻ" എന്നും പേരുണ്ട്. കാശിരാജാവിന്റെ പുത്രിയായിരുന്നു ബലധര. ഭൂമിയിൽ ഏറ്റവും ബലമുള്ള രാജാവ് ഇവളെ വിവാഹം കഴിക്കട്ടെയെന്നു പിതാവ് നിശ്ചയിച്ചു. സ്വയംവര വേളയിൽ, സർവ്വ രാജാക്കന്മാരെയും തോൽപ്പിച്ചു പാണ്ഡവനായ ഭീമസേനൻ ഇവളെ വിവാഹം കഴിച്ചു.

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:മഹാഭാരതം
ആണ്ട് നേർച്ച

വിവിധ മതസ്ഥർ നടത്തുന്ന മരണാന്തര അനുമരണത്തെയാണ്‌ **ആണ്ട് നേർച്ച** എന്നത് കൊണ്ട് അർഥമാക്കുന്നത്. എന്നിരുന്നാലും പൊതുവെ മുസ്ലിംകളാണ്‌ ആണ്ട് നേർച്ച നടത്തുന്നതായി കണ്ടു വരുന്നത്. മുസ്ലിംകൾ നടത്തുന്ന ആണ്ട് നേർച്ചയെ **ഉറൂസ്** എന്നും പറയാറുണ്ട്.

## ഇതും കാണുക
* നെല്ലിക്കുന്ന് മോസ്ക്
* കൊണ്ടോട്ടി നേർച്ച
* സിഎം മഖാം
* മമ്പുറം മഖാം
* തെരുവത്ത് പള്ളി നേർച്ച
വർഗ്ഗം:മതപരമായ ആചാരങ്ങൾ
വർഗ്ഗം:ഇസ്ലാമികാചാരങ്ങൾ
വർഗ്ഗം:ഹൈന്ദവാചാരങ്ങൾ
സ്കാർലെറ്റ് മക്കൌ

ദക്ഷിണ അമേരിക്കയിലെ മഴക്കാടുകളിൽ കാണപ്പെടുന്ന, മക്കൗ എന്ന് പൊതുവെ അറിയപ്പെടുന്ന കുടുംബത്തിൽ പെടുന്ന, ഒരിനം തത്തയാണ് **സ്കാർലെറ്റ് മക്കൗ**. തെക്ക്-കിഴക്കൻ മെക്സിക്കോ തുടങ്ങി പെറു, കൊളംബിയ, ബൊളീവിയ, വെനിസ്വേല പിന്നെ ബ്രസീൽ എന്നിവിടങ്ങളിൽ ഇവ കാണപ്പെടുന്നു. ആവാസവ്യവസ്ഥയുടെ നശീകരണവും, കച്ചവടത്തിനായി വേട്ടയാടുന്നതും പല ഇടങ്ങളിലും ഇവയ്ക്കു ഭീഷണിയായി. ഹോണ്ടുറാസിന്റെ ദേശീയ പക്ഷി ആണ് സ്കാർലെറ്റ് മക്കൗ.

ഏതാണ്ട് 81 സെന്റിമീറ്റർ നീളവും, ശരാശരി ഒരു കിലോഗ്രാം ഭാരവും ഇവയ്ക്കു ഉണ്ടാകും. നീളത്തിൽ പകുതിയോളം, മക്കൗകളുടെ പൊതു സവിശേഷതയായ, നീണ്ട വാലാണ്. തൂവലുകൾ ഏറെയും സ്കാർലെറ്റ് എന്നറിയപ്പെടുന്ന ഓറഞ്ചു കലർന്ന ചുവന്ന നിറം (സ്കാർലെറ്റ് നിറം)    ആണ്, എന്നാൽ ചിറകുകൾ മഞ്ഞയും, നീലയും, വാലിനു ചുവന്ന നിറവുമാണ്. 

കണ്ണിന് ചുറ്റും തൂവലുകൾ ഇല്ല. കൊക്കിന്റെ മുകൾഭാഗത്തിന് മങ്ങിയ നിറവും, താഴ്ഭാഗത്തു കറുത്ത നിറവുമാണ്. കുഞ്ഞുങ്ങൾക്ക് കറുത്ത നിറമുള്ള കണ്ണുകളും, മുതിർന്നവയ്ക്കു ഇളം മഞ്ഞ നിറമുള്ള കണ്ണുകളും ആണ് ഉള്ളത്. പച്ച ചിറകുള്ള മക്കൗയും, സ്കാർലെറ്റ് മക്കൗയും ഒന്നാണ് എന്ന് പലപ്പോഴും തെറ്റിദ്ധരിക്കപ്പെടാറുണ്ട്, എന്നാൽ അതിനു അല്പംകൂടി വലിപ്പവും, മുഖത്ത് വ്യക്തമായ ചുവന്ന വരകൾ ഉണ്ട്. കൂടാതെ ചിറകുകളിൽ മഞ്ഞ നിറം കാണാറില്ല. സ്കാർലെറ്റ് മക്കൗ പുറപ്പെടുവിക്കുന്ന ഉച്ചത്തിൽ ഉള്ള ശബ്ദം മൈലുകൾക്കു അപ്പുറത്തു വരെ കേൾക്കാനാകും. പൊതുവെ കായ്കനികൾ ആണ് അവ ഭക്ഷിക്കുന്നത്. 

## പ്രജനനം
സ്കാർലെറ്റ് മക്കൗ ജോഡികൾ ജീവിതകാലം മുഴുവൻ തുടരും. പിട മരപ്പൊത്തിൽ രണ്ടോ മൂന്നോ മുട്ടകൾ ഇടും. ഏതാണ്ട് അഞ്ച് ആഴ്ച അടയിരുന്ന ശേഷം മുട്ടവിരിഞ്ഞു കുഞ്ഞുങ്ങൾ പുറത്തുവരുന്നു. ഒരു വർഷത്തിനടടുത്തു മാതാപിതാക്കൾക്കൊപ്പം കഴിഞ്ഞശേഷം അവ വേർപിരിയുന്നു. അഞ്ച് വയസ്സിൽ ആണ് പ്രായപൂർത്തിയാകുന്നത്.

## അവലംബം

വർഗ്ഗം:തത്തകൾ
വർഗ്ഗം:മക്കൗ
വർഗ്ഗം:സംസാരിക്കുന്ന പക്ഷികൾ
വർഗ്ഗം:അറ
ഗ്രന്ഥാലയ-വിവര ശാസ്ത്ര വിഭാഗം, ഡൽഹി സർവകലാശാല

ഡൽഹി സർവകലാശാലയിൽ 1946-ൽ രൂപീകൃതമായ ഒരു പഠനവിഭാഗമാണ് **[[ഗ്രന്ഥാലയ&വിവര ശാസ്ത്രം]] വിഭാഗം, ഡൽഹി സർവകലാശാല.**

**അദ്ധ്യാപകർ**

## ചരിത്രം
**[[എസ്.ആർ. രംഗനാഥൻ|ഡോ. എസ്. ആർ. രംഗനാഥൻ]]**, പ്രൊഫ. എസ്. ദാസ്‌. ഗുപ്ത, സർ മൌറിസ് ഗ്വയർ എന്നിവരുടെ പരിശ്രമ ഫലമായി 1946-ലാണ് ഈ പഠനവിഭാഗം രൂപവൽക്കരിക്കപ്പെട്ടത് . 

പൂർണ്ണതോതിൽ പ്രവർത്തനമാരംഭിച്ച ഇന്ത്യയിലെ ആദ്യത്തെ ഗ്രന്ഥാലയ ശാസ്ത്ര പഠനവിഭാഗമാണ് ഇത്. കൂടാതെ ഈ പഠനവിഭാഗത്തെ യുനെസ്കോ അസ്സോഷിയേറ്റ് പ്രൊജക്റ്റ്‌ ആയി അംഗീകരിക്കുകയും ചെയ്തിട്ടുണ്ട്. ഡൽഹി സർവകലാശാലയുടെ കേന്ദ്ര റഫറൻസ് ഗ്രന്ഥശാലയോട് ചേർന്നുള്ള റ്റ്യുട്ടൊറിയൽ ബിൽഡിങ്ങിലാണ് ഇത് പ്രവര്ത്തിക്കുന്നത്. 

66 വർഷമായി നിലകൊള്ളുന്ന ഈ പഠനവിഭാഗം ഗ്രന്ഥാലയ വിദ്യാഭ്യാസ മേഖലയിൽ,  പ്രാധാന്യമർഹിക്കുന്ന പങ്കാണ് വഹിച്ചിട്ടുള്ളത്. ഇതിനോടകം തന്നെ 3334 വിദ്യാർഥികൾ ഈ പഠനവിഭാഗത്തിൽ നിന്നും അവരുടെ ഗ്രന്ഥാലയ-വിവര ശാസ്ത്ര ബിരുദം നേടിയിട്ടുണ്ട്. 
* 68 ഡോക്ടറേറ്റ്‌ ബിരുദങ്ങൾ ഈ പഠനവിഭാഗം നല്കിയിട്ടുണ്ട്. 
* 145 എം.ഫിൽ ബിരുദങ്ങൾ ഈ പഠനവിഭാഗം നല്കിയിട്ടുണ്ട്. 
* 1219 എം.എൽ.ഐ.സി ബിരുദങ്ങൾ ഈ പഠനവിഭാഗം നല്കിയിട്ടുണ്ട്.
* 2299 ബി.എൽ.ഐ.സി & ഡിപ്ലോമ ബിരുദങ്ങൾ ഈ പഠനവിഭാഗം നല്കിയിട്ടുണ്ട്.

## കോഴ്സുകൾ

### ബാച്ചിലർ ഓഫ് ലൈബ്രറി ആൻഡ്‌ ഇൻഫർമേഷൻ സയൻസ് (ബി.എൽ ഐ.സി)
കാലദൈർഘ്യം: ഒരു വർഷം (പൂർണ-സമയം) രണ്ടു സെമസ്റ്ററുകൾ. 

### മാസ്റ്റർ ഓഫ് ലൈബ്രറി ആൻഡ്‌ ഇൻഫർമേഷൻ സയൻസ് (എം.എൽ.ഐ.സി)
കാലദൈർഘ്യം: ഒരു വർഷം (പൂർണ-സമയം) രണ്ടു സെമസ്റ്ററുകൾ. 
### മാസ്റ്റർ ഓഫ് ഫിലോസഫി ഇൻ ലൈബ്രറി ആൻഡ്‌ ഇൻഫർമേഷൻ സയൻസ് (M.Phil.)
കാലദൈർഘ്യം: ഒരു വർഷം (പൂർണ-സമയം) രണ്ടു സെമസ്റ്ററുകൾ. 
### ഡോക്ടർ  ഓഫ് ഫിലോസഫി  ഇൻ ലൈബ്രറി ആൻഡ്‌ ഇൻഫർമേഷൻ സയൻസ് (Ph.D)

## അവലംബം

വർഗ്ഗം:ഡെൽഹി സർവകലാശാല
മെൻസ്യസ്

ഒരു ചൈനീസ് തത്ത്വചിന്തകനാണ് **മെൻഷ്യസ്**.കൺഫ്യൂഷ്യസ് കഴിഞ്ഞാൽ ഏറ്റവും വലിയ കൺഫ്യൂഷ്യനിസ്റ്റ് ആചാര്യനും അദ്ദേഹമാണ്.

## പുറത്തേക്കുള്ള കണ്ണികൾ

* Internet Encyclopedia of Philosophy entry
*Stanford Encyclopedia of Philosophy entry
*Mengzi: Chinese text with English translation and links to Zhuxi's commentary
*English translation by A. Charles Muller Annotated scholarly translation with Chinese text
*Article discussing the view of ethics of Mencius from ''The Philosopher''
*
* 
* 

വർഗ്ഗം:മാനവികതാവാദികൾ
വർഗ്ഗം:ചൈനീസ് തത്ത്വചിന്തകർ
വർഗ്ഗം:ക്രി.മു. 372-ൽ ജനിച്ചവർ
വർഗ്ഗം:ക്രി.മു. 289-ൽ മരിച്ചവർ
വർഗ്ഗം:കൺഫ്യൂഷനിസം
സ്റ്റീവൻ പിങ്കർ

**സ്റ്റീവൻ ആർതർ പിങ്കർ** (ജനനം: സെപ്റ്റംബർ 18, 1954) ഒരു പ്രശസ്ത കോഗ്നിറ്റീവ് സൈക്കോളജിസ്റ്റ്, ഭാഷാശാസ്ത്രജ്ഞൻ, എഴുത്തുകാരൻ, സൈക്കോളജി പ്രൊഫസർ, സോഷ്യൽ, സയൻസ് സിദ്ധാന്തകാരൻ, ആനുകാലിക നിരീക്ഷകൻ, പ്രഭാഷകൻ എന്നിവരാണ്. പിങ്കറിന്റെ ഗവേഷണ മേഖലകൾ മനസ്സ്, ഭാഷ, പെരുമാറ്റം എന്നിവയുടെ ശാസ്ത്രപരമായ വ്യാഖ്യാനങ്ങളിലാണ് കേന്ദ്രീകൃതമായിരിക്കുന്നത്.
----

### ജീവചരിത്രം
**ജനനം**: സെപ്റ്റംബർ 18, 1954, മോണ്ട്രിയൽ, കാനഡ

**തൊഴിൽ**: കോഗ്നിറ്റീവ് സൈക്കോളജിസ്റ്റ്, എഴുത്തുകാരൻ, പ്രൊഫസർ
----

### വിദ്യാഭ്യാസം
സ്റ്റീവൻ പിങ്കർ ഹാർവാർഡ് സർവകലാശാലയിൽ നിന്ന് ബിരുദം നേടി, പിന്നീട് മനസ്സിന്റെ പ്രവർത്തനങ്ങളെക്കുറിച്ചുള്ള ഗവേഷണങ്ങളിൽ അഭിരുചി കണ്ടെത്തി. അദ്ദേഹം ഭാഷയുടെ മൗലിക തത്വങ്ങളും മനുഷ്യ മനസ്സിന്റെ ഘടനയും വിശദീകരിക്കുന്ന വിവിധ പുസ്തകങ്ങൾ രചിച്ചിട്ടുണ്ട്. അദ്ദേഹം കോഗ്നിറ്റീവ് സയൻസ്, കൃത്രിമ ബുദ്ധി, ഭാഷാശാസ്ത്രം എന്നിവയിലുള്ള ഗവേഷണങ്ങളിലൂടെ പ്രശസ്തനായിട്ടുണ്ട്.
----

### പ്രിൻസിപ്പൽ ധാരണകൾ

# **ഭാഷാവിജ്ഞാനം**: പിങ്കറിന്റെ പ്രാഥമിക ഗവേഷണ മേഖലയായ ഭാഷവിജ്ഞാനം (ലിംഗ്വിസ്റ്റിക്സ്) മനുഷ്യന്റെ ഭാഷാരൂപീകരണവും വികാസവും ഉൾക്കൊള്ളുന്നു.
# **മനസ്സിന്റെ പ്രവർത്തനം**: മനുഷ്യർ എങ്ങനെ യുക്തിപരമായി പ്രവർത്തിക്കുന്നു, പരിചരണങ്ങളും അനുഭവങ്ങളും മാനസിക പ്രവർത്തനത്തെ എങ്ങനെ സ്വാധീനിക്കുന്നു തുടങ്ങിയവയാണ് പിങ്കറിന്റെ പ്രധാന താല്പര്യങ്ങൾ.

----

### പ്രധാന പുസ്തകങ്ങൾ

* **The Language Instinct** (1994)  (മലയാളം: **ഭാഷാ സ്വഭാവം**): ഭാഷ മനുഷ്യന്റെ ജന്മസിദ്ധമായ ശേഷിയാണെന്ന് പറയുന്ന സിദ്ധാന്തം.
* **How the Mind Works** (1997)  (മലയാളം: **മനസ്സ് എങ്ങനെ പ്രവർത്തിക്കുന്നു**): മനുഷ്യ മനസിന്റെ ഘടനയെയും അതിന്റെ പ്രവർത്തനങ്ങളെക്കുറിച്ചും വിശദീകരിക്കുന്ന ഒരു ഗ്രന്ഥം.
* **The Better Angels of Our Nature** (2011)  (മലയാളം: **നമ്മുടെ സ്വഭാവത്തിലെ മികച്ച ദൂതന്മാർ**): മനുഷ്യരാശിയുടെ ചരിത്രത്തിലെ പരസ്പര യുദ്ധങ്ങളും സംഘർഷങ്ങളും കുറയുകയും സമാധാനം വളരുകയും ചെയ്തിരിക്കുമെന്ന വാദം.
* **Enlightenment Now** (2018)  (മലയാളം: **ആധുനികതയുടെ പ്രകാശം**): വാസ്തവം, ശാസ്ത്രം, മാനവികത, പുരോഗതി എന്നീ ആശയങ്ങളെ പിന്തുണയ്ക്കുന്ന പുസ്തകം.

----

### അവാർഡുകൾ

* **തീയർഡോർ റീസർച്ച് അവാർഡ്**
* **ഹ്യുമാനിസ്റ്റ് ഓഫ് ദ ഇയർ**
* **നിഖിൽജെന ഫെയർ പ്ലേ അവാർഡ്**

----

### വ്യക്തിപരമായ ജീവിതം
സ്റ്റീവൻ പിങ്കർ അമേരിക്കൻ സൈക്കോളജിസ്റ്റ് രേബക്ക ഗോൾഡ്സ്ടീന്റെ സഹധർമിണിയാണ്. ഇരുവരും സൈക്കോളജി, ഫിലോസഫി എന്നീ മേഖലകളിൽ നിരവധി സംഭാവനകൾ നൽകിയവരാണ്.
----

### സാങ്കേതിക സംഭാവനകൾ
പിങ്കറിന്റെ സാങ്കേതിക സംഭാവനകൾ കൃത്രിമ ബുദ്ധി, മെഷീൻ ലേണിംഗ്, മനുഷ്യ വികാസം, സംസ്കാരപാരമ്പര്യങ്ങൾ എന്നിവയുടെ വിശകലനത്തിലൂടെ കണക്കാക്കപ്പെടുന്നു.
----

### പുറത്തുള്ള ലിങ്കുകൾ

* സ്റ്റീവൻ പിങ്കറിന്റെ ഔദ്യോഗിക വെബ്സൈറ്റ്
* ഹാർവാർഡ് സർവകലാശാലയിലെ പ്രൊഫൈൽ

## അവലംബം


വർഗ്ഗം:1954-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അമേരിക്കൻ ഫെമിനിസ്റ്റുകൾ
വർഗ്ഗം:മാനവികതാവാദികൾ
വർഗ്ഗം:അമേരിക്കൻ ഭാഷാശാസ്ത്രജ്ഞർ
വർഗ്ഗം:21-ആം നൂറ്റാണ്ടിലെ തത്ത്വചിന്തകർ
വർഗ്ഗം:20-ആം നൂറ്റാണ്ടിലെ തത്ത്വചിന്തകർ
വർഗ്ഗം:അമേരിക്കൻ തത്ത്വചിന്തകർ
വർഗ്ഗം:അമേരിക്കൻ മന:ശാസ്ത്രജ്ഞർ
വർഗ്ഗം:ഭാഷയുടെ തത്ത്വചിന്തകർ
വർഗ്ഗം:പുരുഷ ഫെമിനിസ്റ്റുകൾ
വർഗ്ഗം:നിരീശ്വരവാദികളായ ജൂതന്മാർ
വർഗ്ഗം:ഹാർവാർഡ് സർവകലാശാലാ അദ്ധ്യാപകർ
വർഗ്ഗം:ഹാർവാർഡ് സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:കനേഡിയൻ നിരീശ്വരവാദികൾ
വർഗ്ഗം:ശാസ്ത്ര എഴുത്തുകാർ
തിയോ വാൻ ഗോഗ് (ചലച്ചിത്ര സംവിധായകൻ)

ഡച്ച് ചലച്ചിത്ര സംവിധായകനും നടനും തിരക്കഥാകൃത്തുമായിരുന്നു **തിയോ വാൻ ഗോഗ്**.
സോമാലിയൻ എഴുത്തുകാരി അയാൻ ഹിർസി അലിയുമായി സഹകരിച്ച് ഇസ്ലാമിലെ സ്ത്രീകളുടെ അവസ്തയെ വിമർശിക്കുന്ന *സബ്മിഷൻ* എന്ന ചെറുചിത്രം നിർമിച്ചു.ചിത്രം നിരവധി വിമർശനങ്ങൾക്കും ഭീഷണികൾക്കും ഏറ്റുവാങ്ങി.മതവികാരം വ്രണപ്പെടുത്തുന്നതായി ആരോപിക്കപ്പെട്ടു.തുടർന്ന് 2004 നവംബർ 2ന്  മുഹമ്മദ് ബുയൂരി എന്ന ഡച്ച്-മൊറോക്കൻ മുസ്ലിം മതമൗലികവാദി വാൻ ഗോഗിനെ വെടിവച്ച് കൊലപ്പെടുത്തി.ആവിഷ്കാരസ്വാതന്ത്രത്തെക്കുറിച്ചും അതിന്റെ പരിധിയെക്കുറിച്ചും ലോകമെങ്ങും വലിയ ചർച്ചകൾക്ക് വാൻ ഗോഗിന്റെ കൊലപാതകം വഴിയൊരുക്കുകയുണ്ടായി.

## അവലംബം

വർഗ്ഗം:1957-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:പുരുഷ ഫെമിനിസ്റ്റുകൾ
വർഗ്ഗം:ഡച്ച് ചലച്ചിത്രസംവിധായകർ
വർഗ്ഗം:മത വിമർശകർ
വർഗ്ഗം:ഇസ്ലാം മത വിമർശകർ
വർഗ്ഗം:മാർക്സിസത്തെ എതിർക്കുന്നവർ
വർഗ്ഗം:ഇസ്ലാമിക തീവ്രവാദത്തിന്റെ ഇരകൾ
വർഗ്ഗം:അവിശ്വാസികൾക്കെതിരായ അക്രമങ്ങൾ
വർഗ്ഗം:അവിശ്വാസികൾക്കെതിരായ പീഡനങ്ങൾ
സ്മൈലാക്കേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **സ്മൈലാക്കേസീ **(Smilacaceae).  ഈ സസ്യകുടുംബത്തിൽ 2 (സ്മൈലാക്സും ഹെറ്ററോസ്മൈലാക്സും) ജനുസുകളിലായി ഏകദേശം 315 സ്പീഷിസുകൾ ഉൾപ്പെടുന്നു. കുറ്റിച്ചെടികളും ചെടികളും, വള്ളികളും ഉൾപ്പെടുന്ന സസ്യകുടുംബമാണ് സ്മൈലാക്കേസീ. സാധാരണയായി ഇലപൊഴിയും വനങ്ങളിലും നിത്യഹരിത വനങ്ങളിലും ആണ് സാധാരണയായി  ഈ സസ്യകുടുംബത്തിലെ അംഗങ്ങൾ കണ്ടുവരുന്നത്. കരീലാഞ്ചി, ചീനപ്പാവ് എന്നീ സസ്യങ്ങൾ ഈ സസ്യകുടുംബത്തിലെ അംഗങ്ങളാണ്.

## സവിശേഷതകൾ
ഈ കുടുംബത്തിൽ ചെറുചെടികൾ, ചെടികൾ,  ബലമുള്ള കാണ്ഡത്തോടുകൂടിയ വള്ളികൾ എന്നിവ ഉൾപ്പെടുന്നു. 
ചില സ്പീഷിസുകളിൽ അവയുടെ ബലമുള്ള കാണ്ഡങ്ങളിലും ഇലകളിലും അഗ്രഭാഗം  വളഞ്ഞുനിൽക്കുന്ന മുള്ളുകൾ കാണപ്പെടാറുണ്ട്. ഇലകൾ ലഘുപത്രങ്ങളോടു കൂടിയവയും, ഏകാന്തരന്യാസത്തിൽ (alternate phyllotaxis) ക്രമീകരിച്ചതും, ഇലകളിലെ സിരാവിന്യാസം ഹസ്തക സിരാവിന്യാസം, ജാലികാസിരാവിന്യാസം എന്നിവ പ്രകടമാണ്. ഇലതണ്ടിനോട് ചേർന്ന് ഒരു ജോടി പ്രതാനങ്ങൾ (tendrils) ഉണ്ടാകാറുണ്ട്. പ്രതാനങ്ങൾ (tendrils) മറ്റു സസ്യങ്ങളിൽ കയറാൻ സസ്യങ്ങളെ സഹായിക്കുന്നു.

ഇവയുടെ പൂക്കൾ ഛത്രമഞ്ജരി (umbel) പൂങ്കുലകളായാണ് വിന്യസിച്ചിരിക്കുന്നത്. ഏകലിംഗസ്വഭാവത്തോടുകൂചിയ ഇവയുടെ പൂക്കൾ പത്രകക്ഷങ്ങളിൽ നിന്നാണ് ഉണ്ടാകുന്നത്.

ആൺപൂക്കളിൽ സാധാരണയായി വെവ്വേറെ നിൽക്കുന്ന  6 കേസരങ്ങളും വളരെ വിരളം സ്പീഷിസുകളിൽ ഇവയുടെ എണ്ണം 3,9-18 എന്നിങ്ങനെ വ്യത്യാസപ്പെട്ടിരിക്കുന്നു. പെൺപൂക്കളിൽ 3 അറകളുള്ള അണ്ഡാശയവുമാണുള്ളത്, വളരെ  വിരളം സ്പീഷിസുകളിൽ ഇവയുടെ എണ്ണം ഒന്നാകാറുണ്ട്. 

## അവലംബം

## പുറത്തേക്കുള്ള കണ്ണികൾ
* Smilacaceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 9 March 2006. http://delta-intkey.com . 
* links at CSDL, Texas 

വർഗ്ഗം:സസ്യകുടുംബങ്ങൾ
വർഗ്ഗം:സ്മൈലാക്കേസീ
കേരളത്തിലെ വെടിക്കെട്ട് അപകടങ്ങൾ

കേരളത്തിൽ ഉണ്ടായിട്ടുള്ള വെടിക്കെട്ട് അപകടങ്ങളുടെ പട്ടിക.

# 2016-കൊല്ലം പരവൂർ പുറ്റിംഗൽ ക്ഷേത്രത്തിൽ വെടിക്കെട്ടപകടം. മരണം 114
#2016 എറണാകുളം ജില്ലയിലെ മരട് കൊട്ടാരം ഭഗവതി ക്ഷേത്രം താലപ്പൊലിക്ക് വെടിക്കെട്ട് തയ്യാറാക്കുന്ന തെക്കേ ചേരുവാരം വെടിക്കെട്ട് പുരയിൽ ഉണ്ടായ സ്‌ഫോടനത്തിൽ 2 മരണം 
# 2013-പാലക്കാട് പന്നിയംകുറുശ്ശി കുളങ്കുന്നത്ത് പടക്കനിർമ്മാണശാലയിലുണ്ടായ പൊട്ടിത്തെറി. മരണം ആറ്
# 2011-ഷൊർണൂരിനടുത്ത് ത്രാങ്ങാലിയിൽ വെടിക്കെട്ടുപുരയ്ക്ക് തീപിടിച്ചു. മരണം 13
#2008 ഫെബ്രുവരി 18-എറണാകുളം ജില്ലയിലെ മരടിൽ കൊട്ടാരം ഭഗവതി ക്ഷേത്രം താലപ്പൊലി വെടിക്കെട്ടിനിടെ ഡൈന ആളുകളുടെ ഇടയിൽ വീണു പൊട്ടി 3 മരണം 
# 2006-തൃശ്ശൂർ പൂരത്തിന് തയ്യാറാക്കിയിരുന്ന വെടിക്കെട്ട് സാമഗ്രികൾ സൂക്ഷിക്കുന്നിടത്തുണ്ടായ അപകടം. മരണം ഏഴ്
# 1999-പാലക്കാട് ആളൂരിൽ ചാമുണ്ടിക്കാവ് താലപ്പൊലി ഉത്സവത്തിനിടെ ഉണ്ടായ വെടിക്കെട്ടപകടം. മരണം എട്ട്
# 1998-പാലക്കാട് കഞ്ചിക്കോട് വെടിക്കോപ്പ് നിർമ്മാണശാലയിൽ പൊട്ടിത്തറി. മരണം 13
# 1997-തൃശ്ശൂർ ചിയ്യാരം പടക്കനിർമ്മാണശാലയിൽ പൊട്ടിത്തെറി. മരണം ആറ്
# 1990-കൊല്ലം മലനടയിൽ പോരുവഴി പെരുവിരുത്തി ക്ഷേത്രത്തിലെ വെടിക്കെട്ട് ഷെഡ്ഡിലുണ്ടായ അപകടം. മരണം 26
# 1989-തൃശ്ശൂർ കണ്ടശ്ശംകടവ് പള്ളിയിൽ അഞ്ചു വർഷത്തിന് ശേഷം വീണ്ടും അപകടം. മരണം 12
# 1988-തൃപ്പൂണിത്തുറയിൽ വെടിക്കെട്ട് മരുന്നുപുരക്ക് തീപിടിച്ച് സ്ത്രീ ജോലിക്കാർ മരിച്ചു. മരണം 10
#1987 ഏറണാകുളം ജില്ലയിലെ മരട് കൊട്ടാരം ഭഗവതി ക്ഷേത്രം താലപ്പൊലി വെടിക്കെട്ടിന് വെടിക്കെട്ടൊരുക്കുന്ന വടക്കേ ചേരുവാരം വെടിക്കെട്ട് പുരയ്ക്കു തീപിടിച്ചു 5 മരണം 
# 1987-തൃശ്ശൂർ വേലൂരിൽ വെള്ളാട്ടഞ്ചൂർ -കൂട്ടന്മൂലി ക്ഷേത്രത്തിലെ അപകടം. മരണം 20
# 1984-തൃശ്ശൂർ കണ്ടശ്ശംകടവ് പള്ളിപ്പെരുന്നാളിലുണ്ടായ വെടിക്കെട്ടപകടം. മരണം 20
# 1978-തൃശ്ശൂർ പൂരത്തോട് അനുബന്ധിച്ച് കുഴിയമിട്ട് ലക്ഷ്യം തെറ്റി ആൾക്കൂട്ടത്തിൽ പതിച്ചുണ്ടായ അപകടം. മരണം എട്ട്
# 1952-ശബരിമലയിൽ ജനുവരി 14ന് പകൽ മൂന്ന് മണിക്കുണ്ടായ കരിമരുന്നു സ്ഫോടനം. മരണം 68

## അവലംബം

വർഗ്ഗം:കേരളത്തിൽ നടന്ന ദുരന്തസംഭവങ്ങൾ
വർഗ്ഗം:വെടിക്കെട്ട് അപകടങ്ങൾ
ബെഹ്റാംജി മലബാറി

ഇന്ത്യൻ കവിയും എഴുത്തുകാരനും സാമൂഹികപ്രവർത്തകനുമായിരുന്നു **ബെഹ്റാംജി മലബാറി**(1853–1912). ബ്രിട്ടീഷ് ഇന്ത്യയിലെ സ്ത്രീകളുടെ അവസ്ഥ മെച്ചപ്പെടുത്തുവാനായി അദ്ദേഹം പലവിധത്തിലും ശ്രമിച്ചു.

## ജീവിതരേഖ
ഗുജറാത്തിൽ ബറോഡാ പട്ടണത്തിലെ ഒരു എളിയ കുടുംബത്തിലാണ് ബീറാംജി മലബാറി ജനിച്ചത്. ധഞ്ജിഭായി മേത്തായും ബിക്കിബായിയുമായിരുന്നു അച്ഛനമ്മമാർ. മിറവാൺജി മലബാറി എന്നുപേരായ ഒരു കച്ചവടക്കാരനെ ബിക്കിബായിക്കു പുനർവിവാഹം ചെയ്യേണ്ടി വന്നു. മലബാർ കരയുമായി കച്ചവടം നടത്തിവന്നിരുന്നതുകൊണ്ട് മിറവാൺജിക്കു മലബാറി എന്ന പേർ കൂടി വന്നു. ക്രൈസ്തവമിഷ്യൻ പള്ളിക്കൂടങ്ങളിലൊന്നിലായിരുന്നു മലബാറി പഠിച്ചിരുന്നത്. അതിലെ പ്രധാനാധ്യാപകനായിരുന്ന റെവേറെന്റ് ഡിക്സൺ എം. എ. അവർകൾക്ക് സമർത്ഥനും ബുദ്ധിമാനായ ഈ അനാഥബാലനിൽ ഒട്ടല്ലാത്ത ദയയുണ്ടായി, അദ്ദേഹം മലബാറിയെ സ്വഗൃഹത്തിലേക്കു കൂട്ടികൊണ്ടുപോയി.  ഇംഗ്ലീഷ് സാഹിത്യത്തിൽ പ്രശസ്തവിജയം നേടിയെങ്കിലും,  ആദ്യ തവണ മട്രിക്കുലേഷൻ പാസാവാനായില്ല. മൂന്നു തവണ  ശ്രമിച്ചാണ് പാസായത്. ബാല്യത്തിൽത്തന്നെ മലബാറിക്ക് കാവ്യഗ്രന്ഥങ്ങളുമായുണ്ടായ സഹവാസമുണ്ടായി. ഇംഗ്ലീഷിൽ അസാധാരണമായ മികവു പുലർത്തിയ അദ്ദേഹം  ഇംഗ്ലീഷിലും സ്വഭാഷയിലുമുള്ള കാവ്യങ്ങളും ഷേക്ക്സ്പിയർ കൃതികളും സശ്രദ്ധം വായിച്ചു.  ബാല്യത്തിൽ തന്നെ കാവ്യ രചനയുമാരംഭിച്ചു.  അപ്പൊഴപ്പോൾ കുറിച്ചിട്ടിരുന്ന പദ്യശകലങ്ങളെല്ലാം ചേർത്തു് ജീവിതാനുഭവം എന്ന പേരിൽ ആദ്യത്തെ കൃതി പ്രസിദ്ധീകരിച്ചു. തന്റെ മറ്റൊരു കൈയെഴുത്തു പ്രതിയുമായി ഗുജറാത്തി ഭാഷാപണ്ഡിതനായ റെവറന്റ് ജെ.വാൻ സോമറൻ ടെയിലർ എന്ന പാതിരി യെ ചെന്നുകണ്ടു. അദ്ദേഹത്തിന്റെ നിരവധി സുഹൃത്തുക്കളെ പരിചയപ്പെടാനിടയായ മലബാറി ടൈംസ് ആഫ് ഇൻഡ്യാ പത്രത്തിന്റെ അധിപരായിരുന്ന മിസ്റ്റർ മാർട്ടിൻ വുഡ്ഡുമായി പരിചയപ്പെടുകയും അവിടെ ജോലിയിൽ പ്രവേശിച്ചു. അദ്ദേഹത്തിന്റെ സഹായത്തോടെ നീതിവിനോദം" എന്ന കൃതി 1875 ൽ പ്രസിദ്ധീകരിച്ചു.  യാചകന്മാരുടെ കൂടെ പാട്ടുപാടി ഉഴന്നു നടന്നിരുന്ന കാലത്ത് അവരിൽനിന്ന് പഠിക്കുവാൻ കഴിഞ്ഞ പാട്ടുകളുടെ മട്ടിലാണ് ഈ കൃതിയിലെ വൃത്ത നിബന്ധന.

“നീതിവിനോദം” പ്രസിദ്ധീകരിച്ച് ഒരു കൊല്ലം കഴിഞ്ഞിട്ട്, ഇംഗ്ലീഷിൽ മറ്റൊരു കാവ്യഗ്രന്ഥവും പ്രസിദ്ധീകരിച്ചു. 23 ആം വയസിൽ പ്രസിദ്ധീകരിച്ച ഈ കൃതി, ഇന്ത്യയിലെ അനാഥസ്ത്രീകളെ സംരക്ഷിക്കുവാൻ വേണ്ടി അക്ഷീണം പ്രവർത്തിച്ചുകൊണ്ടിരുന്ന യശസ്വിനിയായ മിസ് മേരി കാർപ്പന്റർക്കാണു്  സമർപ്പിച്ചിട്ടുള്ളതു്. ആംഗ്ലേയരുടെയും ഭാരതീയരുടേയും സവിശേഷമായ ആദരത്തിനു വിഷയമായ ആദ്യത്തെകൃതികളിലൊന്ന് മലബാറിയുടേതാണു്. മഹാകവി ടെനിസൻ, ഷാഫ്റ്റ്സ്ബറി പ്രഭു, ജാൺബ്രൈറ്റ് എന്നീ പ്രഖ്യാത എഴുത്തുകാർ മലബാറിയുടെ ഈ കൃതി രചനാഭംഗികൊണ്ടും ആശയമാധുര്യം കൊണ്ടും സ്തുത്യർമാണെന്നു് അഭിപ്രായപ്പെട്ടിട്ടുണ്ട്. ജർമ്മൻ എഴുത്തുകാരൻ മാക്സ്മുള്ളറുമായി അടുത്ത സൗഹൃദം മലബാറി പുലർത്തി.

## അവലംബം

വർഗ്ഗം:1853-ൽ ജനിച്ചവർ
വർഗ്ഗം:1912-ൽ മരിച്ചവർ
വർഗ്ഗം:പാഴ്‌സികൾ
അമോറിസ് ലെറ്റീഷ

കുടുംബങ്ങളെക്കുറിച്ചു ചർച്ച ചെയ്യാൻ 2014-15 വർഷങ്ങളിൽ വിളിച്ചു കൂട്ടിയ സൂനഹദോസിനെ തുടർന്ന്, ഫ്രാൻസിസ് മാർപ്പാപ്പ പുറപ്പെടുവിച്ച ശ്ലൈഹികാഹ്വാനമാണ് (Apostolic Exhortation) **അമോറിസ് ലെറ്റീഷ** (Amoris Laetitia). ലത്തീൻ ഭാഷയിലുള്ള ഈ പേരിന് സ്നേഹത്തിന്റെ സന്തുഷ്ടി (Joy of Love) എന്നാണർത്ഥം. 2016 മാർച്ച് 19-നു പൂർത്തിയായ ഈ രചന, ഇംഗ്ലീഷ്, ഫ്രെഞ്ച്, ജർമ്മൻ, ഇറ്റാലിയൻ, സ്പാനിഷ് പാഠങ്ങളിൽ ഏപ്രിൽ 8-നു പ്രസിദ്ധീകരിക്കപ്പെട്ടു.

വിവാഹമോചനത്തേയും, സ്വവർഗ്ഗദാമ്പത്യത്തേയും, സ്വവർഗ്ഗരതിയേയും മറ്റും സംബന്ധിച്ച കത്തോലിക്കാനിലപാടുകളിൽ അടിസ്ഥാനപരമായ മാറ്റമൊന്നും ഈ രേഖയിൽ സൂചിപ്പിക്കാത്ത മാർപ്പാപ്പ സന്താനങ്ങൾക്കു ജന്മംകൊടുത്തു വളർത്താനൊരുക്കമുള്ള സ്ത്രീപുരുഷന്മാർ തമ്മിലുള്ള ആജീവനാന്തബന്ധമായി വിവാഹത്തെ സങ്കല്പിക്കുന്ന പരമ്പരാഗതവീക്ഷണം ആവർത്തിക്കുന്നു. എങ്കിലും, പരമ്പാരാഗതനിലപാടുകളുടെ കേവലമായ ആവർത്തനം വിവാഹബന്ധങ്ങളെ ശക്തിപ്പെടുത്താനോ, വ്യക്തിജീവിതത്തിൽ വിശ്വാസികൾ നേരിടുന്ന പ്രശ്നങ്ങളുടെ പരിഹാരത്തിനോ ഉപകരിക്കില്ലെന്നും അദ്ദേഹം പറയുന്നു. സ്വന്തം ജീവിതസാഹചര്യങ്ങളിൽ വിശ്വാസികൾ നേരിടുന്ന പ്രശ്നങ്ങൾ മനസ്സിലാക്കി അവയിൽ കൃപ കണ്ടെത്താനും സഭാജീവിതത്തിൽ പൂർണ്ണമായി പങ്കെടുക്കാനും അവരെ സഹായിക്കുകയാണ് വൈദികരും മെത്രാന്മാരും ചെയ്യേണ്ടതെന്ന് അദ്ദേഹം അഭിപ്രായപ്പെടുന്നു. 

ഇംഗ്ലീഷ് പാഠത്തിൽ ചെറിയ 250 പുറങ്ങൾ വരുന്ന ഈ ലിഖതത്തിനു്, നാനൂറോളം അടിക്കുറിപ്പുകളുടെ അകമ്പടിയുണ്ട്. ആമുഖവും തുടർന്നു വരുന്ന 9 അദ്ധ്യായങ്ങളും ചേർന്ന അതിന്റെ ഉള്ളടക്കം, അക്കമിട്ട് മൊത്തം 325 ഖണ്ഢികകളായി തിരിക്കപ്പെട്ടിരിക്കുന്നു. ഈ ലിഖിതത്തിൽ ഫ്രാൻസിസ് മാർപ്പാപ്പ, മുൻ-മാർപ്പാപ്പാമാർ, പ്രാദേശികമെത്രാൻ സമിതികൾ, ദൈവശാസ്ത്രജ്ഞൻ തോമസ് അക്വീനാസ്, അമേരിക്കൻ മനുഷ്യാവകാശപ്രവർത്തകൻ മാർട്ടിൻ ലൂഥർ കിംഗ് ജൂനിയർ എന്നിവരുടെ രചനകളിൽ നിന്നുള്ള ഉദ്ധരണികൾ സമൃദ്ധമായി ഉപയോഗിച്ചിരിക്കുന്നു. ഒക്ടാവിയോ പാസ്, ഹോർഹെ ലൂയി ബോർഹെ, ഗബ്രിയേൽ മാർസൽ, മാരിയോ ബെനെഡെറ്റി തുടങ്ങിയ എഴുത്തുകാരുടെ രചനകളിൽ നിന്നുള്ള ഉദ്ധരണികളും ഇതിലുണ്ട്.  ഒരു പേപ്പൽ ലിഖിതത്തിൽ ആദ്യമായി ഒരു ചലച്ചിത്രം പരാമർശിക്കപ്പെടുന്നതും ഇതിലാണ്. 1987-ൽ വെളിച്ചം കണ്ട് "ബാബെറ്റയുടെ വിരുന്ന്" (Babette's Feast) എന്ന ഡാനിഷ് ചലച്ചിത്രമാണ് ഇതിൽ പരാമർശിതമാകുന്നത്.

## പുറത്തേക്കുള്ള കണ്ണി
അമോറിസ് ലെറ്റീഷ - സമ്പൂർണ്ണ ഇംഗ്ലീഷ് പാഠം

## അവലംബം


വർഗ്ഗം:ഫ്രാൻസിസ് മാർപ്പാപ്പ
2017 ഫിഫ അണ്ടർ 17 ലോകകപ്പ്

ഫിഫ അണ്ടർ 17 ലോകകപ്പിന്റെ 17-ാം പതിപ്പാണ് 2017 സെപ്തംബർ  മുതൽ ഒക്ടോബർ വരെ ഇന്ത്യയിൽനടന്നത്. 24 രാജ്യങ്ങളാണ് ടൂർണമെന്റിൽ പങ്കെടുത്തു. ഇതാദ്യമായാണ് ഇന്ത്യയിൽ ഫുട്ബോൾ അണ്ടർ 17 ലോകകപ്പ് നടത്തിയത്. ഫിഫയുടെ നേതൃത്വത്തിൽ ഇന്ത്യയിൽ നടക്കുന്ന ആദ്യത്തെ ടൂർണമെന്റും ഇതാണ്.
## യോഗ്യത
24 രാജ്യങ്ങളാണ് ഈ ടൂർണമെന്റിൽ യോഗ്യത നേടിയത്. ആതിഥേയർ എന്ന നിലയിൽ ഇന്ത്യ നേരത്തെ യോഗ്യത നേടിയിട്ടുണ്ട്. 

:1.Teams that will make their debut.

## സ്റ്റേഡിയങ്ങൾ
ഇന്ത്യയിലെ 6 നഗരങ്ങളിലെ 6 സ്റ്റേഡിയങ്ങളിലായാണ് മത്സരങ്ങൾ നടന്നത്. ന്യൂ ഡൽഹി, കൊൽക്കത്ത, മുംബൈ, നവി മുംബൈ, പൂനെ, ഗുവഹാത്തി, ഗോവ, ബാംഗ്ലൂർ, ചെന്നൈ, കൊച്ചി എന്നീ 10 സ്റ്റേഡിയങ്ങളുടെ അന്തിമപട്ടികയിൽ നിന്നാണ് ഈ സ്റ്റേഡിയങ്ങളെ തിരഞ്ഞെടുത്തത്

## മത്സരങ്ങൾ
### ഗ്രൂപ്പ് ഘട്ടം
### ഗ്രൂപ്പ് A

----

----

### ഗ്രൂപ്പ് B

----

----

### ഗ്രൂപ്പ് C

----

----

### ഗ്രൂപ്പ് D

----

----

### ഗ്രൂപ്പ് E

----

----

### ഗ്രൂപ്പ് F

----

----

### മികച്ച മൂന്നാം സ്ഥാനക്കാർ

## അവലംബം

വർഗ്ഗം:ഫുട്ബോൾ മത്സരങ്ങൾ
സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ

ഇന്ത്യൻ സർക്കാറിന് കീഴിൽ പ്രവർത്തിക്കുന്ന വിദ്യഭ്യാസ ബോർഡാണ് **സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ (സി.ബി.എസ്.ഇ.)** ഈ ബോർഡിന് കീഴിൽ പൊതുവിദ്യാലയങ്ങളും സ്വകാര്യ വിദ്യാഭ്യാസ സ്ഥാപനങ്ങളും പ്രവർത്തിച്ചുവരുന്നു. കേന്ദ്രിയ വിദ്യാലയ, ജവഹർ നവോദയ വിദ്യാലയം, സൈനിക സ്കൂൾ തുടങ്ങിയവ ഇവരുടെ സിലബസ് പ്രകാരം പ്രവർത്തിക്കുന്നതാണ്.

## ചരിത്രം

## അങ്ങീകാരങ്ങൾ
സി.ബി.എസ്.ഇ. മുഴുവൻ *കേന്ദ്രീയ വിദ്യാലയങ്ങൾക്കും* ജവഹർ നവോദയ വിദ്യാലയങ്ങൾക്കും അംഗീകാരം നല്കുന്നു.

## പരീക്ഷകൾ
ഫൈനൽ പരീക്ഷകളായ പത്ത് പന്ത്രണ്ട് ക്ലാസ്സുകളിലെ പരീക്ഷകൾ എല്ലാവർഷവും മാർച് മാസത്തിലാണ് നടത്തുകയും മെയ്‌ അവസാനത്തോട് കൂടി ഫലം പ്രഖ്യാപിക്കുകയും ചെയ്യും. ദൽഹി ഹൈക്കോടതിയുടെ ഉത്തരവിനെ തുടർന്ന് 2017 മെയ് മാസത്തിൽ പ്രഖാപിക്കാനിരുന്ന സി.ബി.എസ്.ഇ. ഫലം തടയുകയുണ്ടായി.  2017 ലെ സി ബി എസ് ഇ ഫലം മെയ് 28 നു പ്രസിദ്ധീകരിച്ചു.രാജ്യത്തെ 10,678 സ്കൂളുകളിൽനിന്നായി 10,98,891 വിദ്യാർഥികളാണു സിബിഎസ്ഇ പന്ത്രണ്ടാം ക്ലാസ് പരീക്ഷ ഈ വർഷം എഴുതിയിരുന്നത് 

## പ്രാദേശിക പണിയിടങ്ങൾ
# ഡെൽഹി: ഡെൽഹി സംസ്ഥാനം, വിദേശ സ്കൂളുകൾ
# ചെന്നൈ: തമിഴ്‌നാട്, ആന്ധ്രാപ്രദേശ്‌, കർണാടക, മഹാരാഷ്ട്ര, ഗോവ, പുതുച്ചേരി, ആന്തമാൻ നിക്കോബാർ ദ്വീപുകൾ, ദമൻ, ദിയു
# ഗുവഹാത്തി: ആസാം, നാഗാലാ‌ൻഡ്, മണിപ്പൂർ, മേഘാലയ, ത്രിപുര, സിക്കിം, അരുണാചൽ പ്രദേശ്, മിസോറം
# അജ്മീർ: രാജസ്ഥാൻ, ഗുജറാത്ത്, മധ്യപ്രദേശ്‌, ദാദ്ര, നഗർ ഹവേലി
# പഞ്ച്കുള: ഹരിയാണ, ചണ്ഡീഗഢ് എന്ന കേന്ദ്രഭരണപ്രദേശം, പഞ്ചാബ്, ജമ്മു-കശ്മീർ, ഹിമാചൽ പ്രദേശ്‌
# അലഹബാദ്: ഉത്തർ‌പ്രദേശ്, ഉത്തരാഖണ്ഡ്
# പട്ന: ബിഹാർ, ഝാർഖണ്ഡ്‌
# ഭുവനേശ്വർ: പശ്ചിമ ബംഗാൾ, ഒഡീഷ, ഛത്തീസ്‌ഗഢ്
# തിരുവനന്തപുരം: കേരള, ലക്ഷദ്വീപ്
# ഡെറാഡൂൺ: ഉത്തർ‌പ്രദേശ്, ഉത്തരാഖണ്ഡ്

## ഇതും കൂടി കാണുക
* Council for the Indian School Certificate Examinations (CISCE)
* National Institute of Open Schooling (NIOS)
* എസ്.എസ്.എൽ.സി. (SSLC)
* Boards of Education in India

## പരാമർശങ്ങൾ

## പുറത്തേക്കുള്ള കണ്ണികൾ
* Official website
വർഗ്ഗം:ഇന്ത്യയിലെ വിദ്യാഭ്യാസം
വർഗ്ഗം:മാനവ വിഭവശേഷി മന്ത്രാലയം (ഇന്ത്യ)
വർഗ്ഗം:സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ
വിൻക

അപ്പോസൈനേസീ സസ്യകുടുംബത്തിലെ ഒരു ജീനസ്സാണ് **വിൻക** (Vinca). യൂറോപ്പ്, വടക്കു പടിഞ്ഞാറേ ആഫ്രിക്ക, തെക്കേ ഏഷ്യ, ആസ്ട്രേലിയ എന്നീ പ്രദേശങ്ങളിൽ കാണപ്പെടുന്നു. 

## സവിശേഷതകൾ
ലഘുചിത്രം|''Vinca difformis'' in habitat, Cáceres, Spain
ഈ സസ്യജനുസ്സിലെ മിക്ക സസ്യങ്ങളും ഒന്നുമൂതൽ രണ്ട് മീറ്റർ വരെ നീളത്തിൽ പടർന്നു കിടക്കുന്ന കാണ്ഡത്തോടു കൂടിയവയാണ്. ഇവയുടെ ഇലകൾ ലഘുപത്രങ്ങളും ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ജാലികാസിരാവിന്യാസത്തോടു കൂടിയവയും ആണ്. 1-9 സെ.മീ. നീളവും 0.5-6 സെ.മീ. വീതിയുമുള്ള ഇവയുടെ ഇലകൾക്ക് അണ്‌ഡാകൃതിയാണുള്ളത്. 

വർഷത്തിൽ മിക്കപ്പോഴും പുഷ്പിക്കുന്ന ഇവയ്ക്ക് ദ്വിലിംഗ സ്വഭാവത്തോടു കൂടിയ പൂക്കളാണുള്ളത്. സാധാരണയായി താഴ്ഭാഗം കൂടിച്ചേർന്ന അഞ്ച് ഇതളുകളോടു കൂടിയതാണിവയുടെ പൂക്കൾ. മിക്ക സ്പീഷിസുകൾക്കും ദളങ്ങളുടെ നിറം വയലറ്റോ അതിന് സാമ്യമുള്ള നിറങ്ങളോ ആണ്. എന്നാൽ വിരളം സ്പീഷിസുകളിൽ ദളങ്ങൾക്ക് വെളുത്ത നിറവും കാണപ്പെടുന്നു.

## അവലംബം

വർഗ്ഗം:ഏഷ്യയിലെ സസ്യജാലം
വർഗ്ഗം:അധിനിവേശസസ്യങ്ങൾ
വർഗ്ഗം:സസ്യജനുസുകൾ
വർഗ്ഗം:അപോസിനേസി കുടുംബം
വർഗ്ഗം:യൂറോപ്പിലെ സസ്യജാലം
വർഗ്ഗം:നിലം പൊതിഞ്ഞ് വളരുന്ന സസ്യങ്ങൾ
## പുറത്തേക്കുള്ള കണ്ണികൾ
വിക്ടോറിയൻ കാലഘട്ടം

1837 ജൂൺ 20 ന് ജനിച്ച് 1901 ജനുവരി 22ന് മരിച്ച  ഇംഗ്ലണ്ടിലെ വിക്ടോറിയ രാജ്ഞിയുടെ കാലഘട്ടമാണ് ഇത്കൊണ്ട് അർഥമാക്കുന്നത്.സമാധാനത്തിൻറെയും ക്ഷേമത്തിൻറെയും ദേശീയ ആത്മധൈര്യത്തിൻറെയും കാലഘട്ടമായി ഇക്കാലത്തെ ചരിത്രകാരന്മാർ വിശേഷിപ്പിക്കുന്നു. ചില പണ്ഡിതന്മാർ 1832 ലെ പരിഷ്ക്കരണ നിയമത്തിൻറെ രാഷ്ട്രീയ സാധ്യത പരിഗണിച്ചാണ് ഈ വിശേഷണം നൽകുന്നത്.

## References

വർഗ്ഗം:വിക്ടോറിയൻ കാലഘട്ടം
ഷവോമി

ചൈനയിലേ ബെയ്‌ജിങ്ങ്‌ ആസ്ഥാനമായ ഒരു സ്വകാര്യ ഇലക്ട്രോണിക്സ് കമ്പനി ആണ് **ഷവോമി ഇൻക്**. ലോകത്തിലെ അഞ്ചാമത്തെ ഏറ്റവും വലിയ സ്മാർട്ട്‌ഫോൺ നിർമാതാക്കളായ അവർ 2015 -ൽ 70.8 ദശലക്ഷം യൂണിറ്റുകൾ വിറ്റഴിച്ചു. സ്മാർട്ട്‌ഫോണുകളുടെയും അനുബന്ധ ഉപകരണങ്ങളുടെ രൂപകല്പന, ഉത്പാദനം, വില്പന എന്നിവയിൽ ഏർപ്പെട്ടിരുന്ന കമ്പനിക്ക് ലോകമെമ്പാടും അഞ്ച് ശതമാനം വിപണി വിഹിതമാണുള്ളത്. ഷവോമി മി 4, മി നോട്ട്, റെഡ്‌മി നോട്ട്, മി പാഡ് തുടങ്ങിയ ഉപകരണങ്ങൾ ആണ് കമ്പനിയെ ശ്രദ്ധേയമാക്കിയത്

ആഗസ്റ്റ് 2011-ൽ ആദ്യ സ്മാർട്ട്‌ഫോൺ പുറത്തിറങ്ങിയ ശേഷം ഷവോമി ചൈനയിൽ വലിയ രീതിയിൽ വിപണി പിടിച്ചെടുത്തു. കമ്പനിയുടെ സ്ഥാപകനും സി.ഇ.ഒയുമായ ലീ ജുൻ, ചൈനയിലേ ഇരുപതിമൂന്നാമത്തെ ഏറ്റവും സമ്പന്നനായ വ്യക്തിയാണ്. ചൈന, മലേഷ്യ, സിംഗപ്പൂർ എന്നിവിടങ്ങളിലായി എണ്ണായിരത്തോളം ജോലിക്കാർ ഷാവോമിക്കുണ്ട്, കൂടാതെ ഇന്ത്യ, ഇന്തോനേഷ്യ, ഫിലിപ്പീൻസ് പിന്നെ ബ്രസീൽ എന്നിവിടങ്ങളിൽ തങ്ങളുടെ പ്രവർത്തനം വികസിപ്പിക്കുവാനുള്ള ശ്രമത്തിലാണ്.

ജൂലായ് 2014-ൽ ഇന്ത്യൻ വിപണിയിൽ എത്തിയ ഷവോമി വളരെ വേഗം വികസിച്ചു. ഫ്ലിപ്കാർട്ടുമായി സഹകരിച്ചു വിപണനം ആരംഭിച്ച അവർ തുടർന്ന് ആമസോണും, സ്നാപ്ഡീലുമായി ധാരണയിൽ എത്തി. 2015 -ന്റെ ഒന്നാം പാദത്തിൽ ഷവോമി സ്വന്തമായി ഓൺലൈൻ വിപണനം ആരംഭിക്കുകയും അനുബന്ധ ഉപകരണങ്ങൾ മറ്റ് ഓൺലൈൻ സ്റ്റോറുകൾ വഴി വിൽക്കുന്നത് നിർത്തലാക്കുകയും ചെയ്തു. ആഗസ്റ്റ് 11, 2015 -ന് ഫോക്സ്കോണുമായി സഹകരിച്ച് ഇന്ത്യയിലെ ആദ്യ ഫാക്ടറി ആന്ധ്രാ പ്രദേശിലെ ശ്രീ സിറ്റിയിൽ ആരംഭിച്ചു.

## സബ് ബ്രാന്റുകൾ
**പോക്കോ**:ഷവോമിയുടെ ഉടമസ്ഥതയിലുള്ള ഒരു സബ് ബ്രാൻഡാണ് പോക്കോ. ഇത് ആദ്യമായി 2018 ഓഗസ്റ്റിൽ സാമ്പത്തികമായി ഒരു മധ്യനിരയിലുള്ള സ്മാർട്ട്‌ഫോൺ വിഭാഗമായി പ്രഖ്യാപിക്കപ്പെട്ടു. 2020 ജനുവരി 17-ന് എൻട്രി ലെവൽ, മിഡ് റേഞ്ച് വിഭാഗങ്ങളിലൂടെ ഷവോമിയുടെ പ്രത്യേക ഉപ ബ്രാൻഡായി മാറി. POCO ഫോണുകൾ ആൻഡ്രോയിഡിലുള്ള Xiaomi MIUI യൂസർ ഇന്റർഫേസ് ഉപയോഗിക്കുന്നു.

## അവലംബം

*How Upstart Xiaomi Rattled China's Smartphone Race  The Wall Street Journal
*Top Five Smartphone Vendors for 2015 by sales Worldwide  Evolita.com
*Xiaomi Expands Its Empire To Brazil Techcrunch.com
*Xiaomi Makes Grand Entry in India  Gadgetizor.com

വർഗ്ഗം:മൊബൈൽ നിർമ്മാണ കമ്പനികൾ
വർഗ്ഗം:ബെയ്‌ജിങ്ങ്‌ ആസ്ഥാനമായുള്ള കമ്പനികൾ
വർഗ്ഗം:ഇലക്ട്രോണിക്സ് കമ്പനികൾ
വർഗ്ഗം:ചൈനയിൽ നിന്നുള്ള ഇലക്ട്രോണിക്സ് കമ്പനികൾ
വർഗ്ഗം:ചൈനീസ് ബ്രാൻഡുകൾ
വർഗ്ഗം:ചൈന ആസ്ഥാനമായുള്ള ബഹുരാഷ്ട്രകമ്പനികൾ
ടെസ്‌ലാ മോട്ടോഴ്‌സ്

കാലിഫോർണിയയിലെ പാലോ ആൾട്ടോ ആസ്ഥാനമായുള്ള ഒരു അമേരിക്കൻ ഓട്ടോമോട്ടീവ്, എനർജി,വാഹന നിർമ്മാണ കമ്പനിയാണ് **ടെസ്‌ല, Inc.** (മുമ്പ് ടെസ്‌ല മോട്ടോർസ്, Inc.) വൈദ്യുതി കാറുകളുടെ ഡിസൈൻ, നിർമ്മാണം, വിൽപ്പന കൂടാതെ വാഹന ഘടകങ്ങളുടെയും ബാറ്ററി തുടങ്ങിവയുടെ നിർമ്മാണവും കമ്പനി നിർവഹിക്കുന്നു. ജൂലൈ 2003 -ൽ പ്രവർത്തനം ആരംഭിച്ച കമ്പനി ഭൗതിക ശാസ്ത്രജ്ഞൻ ആയ  നിക്കോള ടെസ്‌ലയുടെ പേരിൽ ആണ് അറിയപ്പെടുന്നത്. അമേരിക്കൻ ഓഹരി വിപണിയായ നാസ്ഡാകിൽ് ഓഹരികൾ ലിസ്റ്റ് ചെയ്തിട്ടുണ്ട്. 2013 -ന്റെ ആദ്യ പാദത്തിൽ ആണ് ആദ്യമായി കമ്പനി ലാഭം നേടിയത്. 

ടെസ്‌ല റോഡ്സ്റ്റർ എന്ന, പൂർണമായും വൈദ്യുതി ഉപയോഗിച്ച് പ്രവർത്തിക്കുന്ന ആദ്യത്തെ സ്പോർട്സ് കാർ നിർമിച്ചതോടെയാണ്, കമ്പനി ശ്രദ്ധിക്കപ്പെടാൻ തുടങ്ങിയത്. തുടർന്ന് മോഡൽ എസ്സ് എന്ന പേരിൽ ഒരു മുന്തിയ സൗകര്യങ്ങൾ ഉള്ള ഒരു സെഡാനും, പിന്നാലെ ക്രോസ്സോവർ വാഹനമായ മോഡൽ എക്സും വിപണിയിലെത്തിച്ചു. 2015 -ൽ ലോകത്തിലെ ഏറ്റവും വിൽപ്പന നേടിയ വൈദ്യുതി കാർ ആയി മോഡൽ എസ്സ്. ഡിസംബർ 2015 -ലെ കണക്ക് പ്രകാരം ഒരു ലക്ഷം മോഡൽ എസ്സ് കാറുകളാണ് വിറ്റഴിച്ചത്. നിസ്സാൻ ലീഫിന് പിന്നിൽ ഏറ്റവും വിൽപ്പന നേടുന്ന രണ്ടാമത്തെ കാറുമായി മോഡൽ എസ്സ്. 

വീടുകൾക്കും സ്ഥാപനങ്ങൾക്കുമായി വേഗത്തിൽ ബാറ്ററി ചാർജുചെയ്യാനുള്ള ഉപകരണങ്ങളും ടെസ്‌ല നിർമ്മിക്കുന്നു. ഡെസ്റ്റിനേഷൻ ചാർജിങ്ങ് പരിപാടി എന്ന് പേരിൽ അറിയപ്പെടുന്ന പദ്ധതി പ്രകാരം കടകൾ, റെസ്‌റ്റോറന്റുകൾ എന്നിവിടങ്ങളിൽ വേഗത്തിൽ ചാർജ് ചെയ്യാനുള്ള സംവിധാനവും കമ്പനി ചെയ്യുന്നു. ഇടത്തരം ഉപഭോക്താക്കൾക്ക് സഹായകരം ആകുന്ന രീതിയിൽ വാഹനങ്ങൾ വിപണിയിൽ എത്തിക്കുക എന്നതാണ് ഇനിയുള്ള ലക്ഷ്യമെന്ന് സി.ഇ.ഓ ഇലോൺ മസ്ക് അഭിപ്രായപ്പെട്ടു.

2017-ൽ  ടെസ്‌ല സ്വയം നിയന്ത്രിത *(ഓട്ടോപൈലറ്റ്)* സാംവിധാനത്തിൽ പ്രവർത്തിക്കുന്ന കാർ പുറത്തിറക്കി.  സെമി ഓട്ടോണമസ് ഡ്രൈവർ അസിസ്റ്റ്റ്റിലാണ് പ്രവർത്തിക്കുന്നത്. പാത കേന്ദ്രീകരണം, അഡാപ്റ്റീവ് ക്രൂയിസ് നിയന്ത്രണം, സ്വയം പാർക്കിംഗ്, പാതകൾ സ്വപ്രേരിതമായി മാറ്റാനുള്ള കഴിവ്, ഗാരേജിലേക്കോ പാർക്കിംഗ് സ്ഥലങ്ങളിലേക്കോ കാറിനെ വിളിക്കാനുള്ള കഴിവ് എന്നിവയുള്ള ഒരു നൂതന  സവിശേഷതയാണ് ടെസ്‌ല ഓട്ടോപൈലറ്റിലുള്ളത് .

## അവലംബം
* The World's Only Electric Sports Car: 2010 Tesla Roadster  Motor Authority
* Model S Overview Tesla Motors
* Model S Crossed 100,000 Sales Milestone This Month Hybridcars.com
* Destination Charging Teslamotors.com
* Why the Name "Tesla"? 
* [ Business Insider India

[വർഗ്ഗം:വാഹന നിർമ്മാണ കമ്പനികൾ]
വർഗ്ഗം:കാർ നിർമ്മാണ കമ്പനികൾ
വർഗ്ഗം:അമേരിക്കൻ ബ്രാൻഡുകൾ
വർഗ്ഗം:ആഡംബര മോട്ടോർ വാഹന നിർമ്മാതാക്കൾ‎
ജസ്റ്റിൻ ട്രൂഡോ

വലത്ത്‌|ലഘുചിത്രം|.
കാനഡയുടെ നിലവിലെ പ്രധാനമന്ത്രിയാണ് **ജസ്റ്റിൻ ട്രൂഡോ**. ലിബറൽ പാർട്ടി  നേതാവാണ്. 2015 നവംബർ 4നാണ് കാനഡയുടെ 23-ആമത്തെ പ്രധാനമന്ത്രിയായി അധികാരത്തിലെത്തിയത്.കാനഡയുടെ മുൻപ്രധാനമന്ത്രി പിയറി ട്രൂഡോയുടെ മകനാണ്.

## ജീവിതരേഖ
ഒട്ടാവയിൽ ജനിച്ച ട്രൂഡോ കോളേജ് ജീൻ-ഡി-ബ്രെബ്യൂഫിൽ ചേർന്നു, 1994-ൽ മക്ഗിൽ സർവകലാശാലയിൽ നിന്ന് സാഹിത്യത്തിൽ ബിരുദം നേടി, തുടർന്ന് 1998-ൽ ബ്രിട്ടീഷ് കൊളംബിയ സർവകലാശാലയിൽ നിന്ന് വിദ്യാഭ്യാസ ബിരുദം നേടി. ബിരുദം നേടിയ ശേഷം വാൻകൂവറിലെ സെക്കൻഡറി സ്കൂൾ തലത്തിൽ ഫ്രഞ്ച്, ഹ്യുമാനിറ്റീസ്, ഗണിതം, നാടകം എന്നിവ പഠിപ്പിച്ചു. തുടർപഠനത്തിനായി 2002-ൽ ആദ്യം മോൺട്രിയലിലേക്ക് താമസം മാറ്റി; യുവജന ചാരിറ്റിയായ കാറ്റിമാവിക്കിന്റെ ചെയർമാനായും ലാഭേച്ഛയില്ലാതെ പ്രവർത്തിക്കുന്ന കനേഡിയൻ അവലാഞ്ച് അസോസിയേഷന്റെ ഡയറക്ടറായും സേവനമനുഷ്ഠിക്കുന്നത് യുവജനങ്ങളുമായും പാരിസ്ഥിതിക പ്രശ്‌നങ്ങളുമായും ബന്ധപ്പെട്ട അഭിഭാഷക പ്രവർത്തനമായിരിക്കും. 2006-ൽ ലിബറൽ പാർട്ടിയുടെ യുവജന നവീകരണത്തിനായുള്ള ടാസ്‌ക് ഫോഴ്‌സിന്റെ ചെയർമാനായി അദ്ദേഹം നിയമിതനായി.

2008 ലെ ഫെഡറൽ തിരഞ്ഞെടുപ്പിലെ വിജയകരമായ പ്രചാരണത്തിനുശേഷം, ഹൗസ് ഓഫ് കോമൺസിൽ പാപ്പിനോയുടെ റൈഡിംഗിനെ പ്രതിനിധീകരിക്കാൻ അദ്ദേഹം തിരഞ്ഞെടുക്കപ്പെട്ടു. 2009-ൽ ലിബറൽ പാർട്ടിയുടെ യുവജനങ്ങൾക്കും ബഹുസാംസ്‌കാരികതയ്ക്കും വേണ്ടിയുള്ള ഔദ്യോഗിക പ്രതിപക്ഷ വിമർശകനായി സേവനമനുഷ്ഠിച്ച അദ്ദേഹം, അടുത്ത വർഷം പൗരത്വത്തിന്റെയും കുടിയേറ്റത്തിന്റെയും വിമർശകനായി. 2011-ൽ, സെക്കൻഡറി വിദ്യാഭ്യാസത്തിനും കായികരംഗത്തും നിരൂപകനായി നിയമിക്കപ്പെട്ടു. ട്രൂഡോ 2013 ഏപ്രിലിൽ ലിബറൽ പാർട്ടിയുടെ നേതൃത്വം നേടുകയും 2015 ലെ ഫെഡറൽ തെരഞ്ഞെടുപ്പിൽ തന്റെ പാർട്ടിയെ വിജയത്തിലേക്ക് നയിക്കുകയും ചെയ്തു, മൂന്നാം സ്ഥാനക്കാരായ ലിബറലുകളെ 36 സീറ്റിൽ നിന്ന് 184 സീറ്റുകളിലേക്ക് മാറ്റി, കനേഡിയൻ ഫെഡറൽ തിരഞ്ഞെടുപ്പിൽ ഒരു പാർട്ടിയുടെ എക്കാലത്തെയും വലിയ സംഖ്യാ വർദ്ധനവാണിത്. .

പ്രധാനമന്ത്രിയെന്ന നിലയിൽ, തന്റെ ആദ്യ ടേമിൽ അദ്ദേഹം ഏറ്റെടുത്ത പ്രധാന സർക്കാർ സംരംഭങ്ങളിൽ കഞ്ചാവ് നിയമത്തിലൂടെ വിനോദ കഞ്ചാവ് നിയമവിധേയമാക്കുന്നത് ഉൾപ്പെടുന്നു; സെനറ്റ് നിയമനങ്ങൾക്കായി സ്വതന്ത്ര ഉപദേശക ബോർഡ് സ്ഥാപിക്കുകയും ഫെഡറൽ കാർബൺ ടാക്സ് സ്ഥാപിക്കുകയും ചെയ്തുകൊണ്ട് സെനറ്റ് നിയമന പരിഷ്കരണത്തിന് ശ്രമിക്കുന്നു; ആഗാ ഖാൻ ബന്ധവും പിന്നീട് എസ്എൻസി-ലാവ്‌ലിൻ ബന്ധവും സംബന്ധിച്ച ധാർമ്മിക അന്വേഷണങ്ങളുമായി മല്ലിടുമ്പോൾ. വിദേശനയത്തിൽ, ട്രൂഡോയുടെ സർക്കാർ യുണൈറ്റഡ് സ്റ്റേറ്റ്സ്-മെക്സിക്കോ-കാനഡ കരാർ (യുഎസ്എംസിഎ), ട്രാൻസ്-പസഫിക് പങ്കാളിത്തത്തിനായുള്ള സമഗ്രവും പുരോഗമനപരവുമായ ഉടമ്പടി തുടങ്ങിയ വ്യാപാര ഇടപാടുകൾ ചർച്ച ചെയ്യുകയും കാലാവസ്ഥാ വ്യതിയാനത്തെക്കുറിച്ചുള്ള പാരീസ് ഉടമ്പടിയിൽ ഒപ്പുവെക്കുകയും ചെയ്തു.

2019ലെ ഫെഡറൽ തിരഞ്ഞെടുപ്പിലും 2021ലെ ഫെഡറൽ തിരഞ്ഞെടുപ്പിലും ട്രൂഡോ ജനവിധികളും ന്യൂനപക്ഷ ഗവൺമെന്റുകളും നേടിയെങ്കിലും രണ്ടിലും അദ്ദേഹത്തിന് ജനകീയ വോട്ട് നഷ്ടപ്പെട്ടു; 2021-ൽ കനേഡിയൻ ചരിത്രത്തിലെ ഒരു ഭരണകക്ഷിയുടെ ദേശീയ ജനകീയ വോട്ടിന്റെ ഏറ്റവും കുറഞ്ഞ ശതമാനം അദ്ദേഹത്തിന് ലഭിച്ചു. തന്റെ രണ്ടാം ടേമിൽ, അദ്ദേഹം കാനഡയിലെ COVID-19 പാൻഡെമിക്കിനെ അഭിമുഖീകരിച്ചു, 2020 ലെ നോവ സ്കോട്ടിയ ആക്രമണങ്ങൾക്ക് മറുപടിയായി ഒരു ആക്രമണ ആയുധ നിരോധനം പ്രഖ്യാപിച്ചു, കൂടാതെ WE ചാരിറ്റി അഴിമതിയെ ചുറ്റിപ്പറ്റിയുള്ള മൂന്നാമത്തെ ധാർമ്മിക അന്വേഷണത്തിനിടെ തെറ്റായ പ്രവർത്തനങ്ങളിൽ നിന്ന് മോചിതനായി. വിദേശനയത്തിൽ, യുഎൻ സെക്യൂരിറ്റി കൗൺസിലിന്റെ താൽക്കാലിക അംഗത്വത്തിനുള്ള കാനഡയുടെ പരാജയപ്പെട്ട 2020 ബിഡ് അദ്ദേഹം നയിച്ചു.

## അവലംബം

വർഗ്ഗം:1971-ൽ ജനിച്ചവർ
വർഗ്ഗം:കാനഡ
വർഗ്ഗം:രാഷ്ട്രീയപ്രവർത്തകർ
വർഗ്ഗം:രാഷ്ട്രതന്ത്രജ്ഞർ
വർഗ്ഗം:കാനഡയുടെ പ്രധാനമന്ത്രിമാർ
പിയറി ട്രൂഡോ

ലിബറൽ പാർട്ടി നേതാവും കാനഡയുടെ 15-ആമത്തെ പ്രധാനമന്ത്രിയുമായിരുന്നു **പിയറി ട്രൂഡോ**.ഇപ്പോഴത്തെ പ്രധാനമന്ത്രി ജസ്റ്റിൻ ട്രൂഡോയുടെ പിതാവാണ്.

വർഗ്ഗം:കാനഡ
വർഗ്ഗം:1919-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:അർബുദത്താൽ മരിച്ചവർ
വർഗ്ഗം:കാനഡയുടെ പ്രധാനമന്ത്രിമാർ
ധർമ്മദേവൻ

എല്ലാവിധ സുഖങ്ങളുടെയും ദേവനാണ് **ധർമ്മദേവൻ**. ഇദ്ദേഹം ബ്രഹ്മാവിന്റെ വലത്തെ മുല ഭേദിച്ചാണ് ജന്മമെടുത്തത് . 
ഈ ധർമ്മദേവൻ ദക്ഷപ്രജാപതിയുടെ പുത്രിമാരായ 13 കന്യകമാരെയും , മറ്റു 11 കന്യകകളെയും വിവാഹം കഴിച്ചു . 
ഈ ഭാര്യമാരിൽ നിന്നുമെല്ലാം അസംഖ്യം പുത്രന്മാരും ജനിച്ചു . അങ്ങനെ ധർമ്മവംശം വികസിച്ചു .
ലോകനാഥനായ വിഷ്ണു ധർമ്മദേവന്റെ ഉത്തമ സുഹൃത്തും രക്ഷാകർത്താവുമാകുന്നു . ഈ ധർമ്മന്റെ രക്ഷയ്ക്കായാണ് വിഷ്ണു യുഗം തോറും വിവിധ അവതാരങ്ങൾ സ്വീകരിക്കുന്നത് . 

ദേവന്മാർക്കെല്ലാം ഹവിർഭാഗം എത്തിക്കുന്നതും , മനുഷ്യർക്ക്‌ അവരുടെ കർമ്മഫലം പ്രദാനം ചെയ്യുന്നതും ഈ ധർമ്മനാണ് . 
മഹാവിഷ്ണു;   ഹരി , കൃഷ്ണൻ , നരൻ, നാരായണൻ തുടങ്ങി നാല് രൂപത്തിൽ ധർമ്മന്റെ പുത്രന്മാരായി ജനിക്കുകയുണ്ടായി .
ദാനം , ദയ , സത്യം , ശുചിത്വം എന്നിവ ധര്മ്മത്തിന്റെ നാല് പാദങ്ങളാകുന്നു.
സത്യയുഗത്തിൽ ഈ നാല് പാദങ്ങളും നിലനിന്നിരുന്നു .
ത്രേതായുഗത്തിൽ ദയവു നഷ്ട്ടപെടുകയും , മൂന്നു പാദങ്ങൾ അവശേഷിക്കുകയും ചെയ്തു .
ദ്വാപരയുഗത്തിൽ ദാനവും കൂടെ നഷ്ട്ടമായി .
കലിയുഗത്തിൽ ശുചിത്വം കൂടെ നഷ്ട്ടപ്പെട്ടു സത്യമെന്ന ഏകപാദത്തിൽ ധർമ്മം നിലകൊള്ളുന്നു .
മാണ്ടവ്യ മുനിയുടെ ശാപത്താൽ ധർമ്മദേവൻ മനുഷ്യനായി ജനിച്ചതാണ് വിദുരർ .
ധർമ്മദേവന്റെ സംപൂർണ്ണ അവതാരമായിരുന്നു പാണ്ഡവരുടെ ജ്യേഷ്ഠനായ ധർമ്മപുത്രർ അഥവാ യുധിഷ്ഠിരൻ. 

## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
ഗ്രന്ഥാലയ&വിവര ശാസ്ത്രം

ഗ്രന്ഥാലയ&വിവര ശാസ്ത്രം (ചിലപ്പോൾ ബഹുവചന രൂപത്തിൽ ഗ്രന്ഥാലയ&വിവര ശാസ്ത്രങ്ങൾ അല്ലെങ്കിൽ ഗ്രന്ഥാലയ&വിവര പഠനങ്ങൾ) എന്നത് ഗ്രന്ഥാലയ ശാസ്ത്രത്തിന്റെയും വിവര ശാസ്ത്രത്തിന്റെയും  ഒരു കൂടിച്ചേരലാണ്. ഈ സംയുക്ത സംജ്ഞ ഗ്രന്ഥാലയ&വിവര ശാസ്ത്ര വിദ്യാലയങ്ങളുമായി (ചുരുക്ക രൂപത്തിൽ എസ്.എൽ.ഐ.എസ്) ബന്ധപ്പെട്ടിരിക്കുന്നു. 

 ഇരുപതാം (20th) നൂറ്റാണ്ടിന്റെ ഉത്തരാർദ്ധത്തോടെ തൊഴിൽപരമായ പരിശീലന പരിപാടികളിൽ നിന്നും സർവകലാശാല സ്ഥാപനങ്ങളായി വികസിച്ചുവന്ന ഗ്രന്ഥശാലപരിപാലനത്വ വിദ്യാലയങ്ങൾ (സ്കൂൾസ് ഓഫ് ലൈബ്രെരിയൻഷിപ്) 1960-കളുടെ അന്ത്യഘട്ടത്തിൽ വിവരശാസ്ത്രം എന്നാ സംജ്ഞ അവരുടെ പേരിനൊപ്പം കൂട്ടിച്ചേർത്തു തുടങ്ങി.  ഇത്തരത്തിൽ ചെയ്ത ആദ്യ വിദ്യാലയം പിറ്റ്സ്ബർഗ് സർവകലാശാലയിലെതാണ്(1964-ൽ) 

1970-കളിലും 1980-കളിലും കൂടുതൽ വിദ്യാലയങ്ങൾ ഈ രീതി പിന്തുടരുകയും 1990-കളോടെ അമേരിക്കൻ ഐക്യ നാടുകളിലെ എല്ലാ ഗ്രന്ഥാലയ വിദ്യാലയങ്ങളും അവരുടെ പേരിനൊപ്പം വിവരശാസ്ത്രം എന്നു കൂട്ടിച്ചേർത്തു.

മാറ്റി നിർത്തപ്പെട്ട അല്ലെങ്കിൽ മറിച്ചുള്ളവ ഉണ്ടായിരുന്നെങ്കിലും സമാനവിധത്തിലുള്ള വികാസങ്ങൾ ലോകത്തിന്റെ മറ്റുഭാഗങ്ങളിലും നടക്കുകയുണ്ടായി. ഉദാഹരണത്തിന് ഡെന്മാർക്കിലെ രാജകീയ ഗ്രന്ഥശാലപരിപലനത്വ വിദ്യാലയം അതിന്റെ നാമധേയം 1997-ൽ രാജകീയ ഗ്രന്ഥാലയ&വിവര ശാസ്ത്ര വിദ്യാലയമെന്നാക്കിമാറ്റി. നോർവെയിലെ ട്രോമ്സോയിൽ പ്രമാണ-രേഖീകരണ ശാസ്ത്രം (ഡോക്യുമെന്റെഷൻ) എന്ന സംജ്ഞയ്ക്കാണ് ഈ മേഖലയിൽ മുന്ഗണന നല്കുന്നത്. ഫ്രാൻസിൽ വിവര ശാസ്ത്രവും വിനിമയ പഠനവും (കംമ്യുനിക്കെഷൻ സ്റ്റഡീസ്) ഒരു മധ്യവിജ്ഞാനശാഖ (ഇന്റർ ഡിസിപ്ലിനറി) രൂപീകരിക്കുന്നു. സ്വീഡനിൽ പുരാരേഖ ശാസ്ത്രം (ആർക്കൈവൽ സയൻസ്), ഗ്രന്ഥാലയ ശാസ്ത്രം, പ്രദർശനാലയ ശാസ്ത്രം (മ്യുസിയോളജി) എന്നിവ പുരാരേഖാ,ഗ്രന്ഥാലയ, പ്രദർശനാലയ പഠനങ്ങൾ എന്നതായി സമന്വയിക്കപ്പെട്ടിരിക്കുന്നു.

രണ്ടു തുറകളും ലയിപ്പിച്ചു ചേർക്കാനുള്ള പ്രവണതാഗതി ഉണ്ടായിരുന്നിട്ടുകൂടി ചിലർ, ഗ്രന്ഥാലയ ശാസ്ത്രം, വിവര ശാസ്ത്രം എന്നീ രണ്ടു മൂലവിജ്ഞാനശാഖകളെയും വേർപെട്ടു നിൽക്കുന്നവയായിതന്നെ കാണുന്നു. എന്നിരുന്നാലും, ഇന്ന് കാണുന്ന പ്രവണത ഈ രണ്ടു സംജ്ഞകളെയും പര്യായ പദങ്ങളായി കാണുക എന്നതാണ്. കൂടാതെ ഗ്രന്ഥാലയം എന്നാ സംജ്ഞ വിട്ടുകളഞ്ഞ് വിവര പഠനവിഭാഗങ്ങൾ (ഇൻഫർമേഷൻ ഡിപ്പാർട്ട്മെന്റ്സ്) അല്ലെങ്കിൽ ഐ-സ്കൂൾസ് എന്നു പറയാനുള്ള പ്രവണതയും കണ്ടുവരുന്നുണ്ട്. പ്രമാണ-രേഖീകരണമെന്ന (ഡോക്യുമെൻറ്റെഷൻ) സങ്കല്പനത്തെ (കണ്സെപ്റ്റ്) പുനരുത്ഥീകരിച്ച് ഗ്രന്ഥാലയ, വിവര, പ്രമാണ-രേഖീകരണ പഠനങ്ങൾ (അല്ലെങ്കിൽ ശാസ്ത്രം) എന്നാക്കി മാറ്റാനുള്ള ശ്രമങ്ങളും നടക്കുന്നുണ്ട്.     

## References

വർഗ്ഗം:ഗ്രന്ഥശാലാ പ്രവർത്തകർ
വർഗ്ഗം:ഗ്രന്ഥാലയശാസ്ത്രം
ഉമ്മർ തറമേൽ

സാഹിത്യനിരൂപകനും സംസ്കാരവിമർശകനും സർവ്വകലാശാലാദ്ധ്യാപനുമാണ് ഡോ.ഉമ്മർ തറമേൽ.

## ജീവിതരേഖ
പട്ടാമ്പി ഗവ. കോളേജിൽ നിന്ന് മലയാളസാഹിത്യത്തിൽ എം.എ. ബിരുദവും കോഴിക്കോട് സർവ്വകലാശാലയിൽനിന്ന് ഡോ.ചാത്തനാത്ത് അച്യുതനുണ്ണിയുടെ മാർഗ്ഗനിർദ്ദേശത്തിൽ പി.എച്ച്ഡി ബിരുദവും നേടി.
അലിഗഡ് സർവ്വകലാശാലയിലെ ആധുനികഭാഷാവിഭാഗത്തിൽ അദ്ധ്യാപകനായിരുന്നു. മഹാത്മാഗാന്ധി സർവ്വകലാശാലയിലെ സ്കൂൾ ഓഫ് ലെറ്റേഴ്സിലും അദ്ധ്യാപകനായി പ്രവർത്തിച്ചിരുന്നു. ഇപ്പോൾ കാലിക്കറ്റ് സർവ്വകലാശാല മലയാളവിഭാഗത്തിൽ അസോസിയേറ്ററ്റ് പ്രൊഫസറാണ്.
## കൃതികൾ
*വരയും മൊഴിയും, ലേഖനങ്ങൾ, മൾബറി ബുക്സ്, കോഴിക്കോട്.
*നോവൽ ഹരിതകം, നോവൽപഠനങ്ങൾ, ലിപി പബ്ലിക്കേഷൻസ്, കോഴിക്കോട്
*തീവണ്ടി ഒരു ദേശീയമൃഗം, ലിപി പബ്ലിക്കേഷൻസ്, കോഴിക്കോട്
*വായനയുടെ ആനമയിലൊട്ടകം,ബോധി പബ്ലിക്കേഷൻസ്
*നാടകത്തിന്റെ ലോകസഞ്ചാരം, നാടകപഠനം, കേരള ഭാഷാ ഇൻസ്റ്റിറ്റ്യൂട്ട്, തിരുവനന്തപുരം
*മാപ്പിളപ്പാട്ട് പാഠവും പഠനവും (ബാലകൃഷ്ണൻ വള്ളിക്കുന്നത്തിനോടൊപ്പം), ഡി.സി.ബുൿസ്, കോട്ടയം.
*പരദേശി: സിനിമയും രാഷ്ട്രീയവും (എഡിറ്റർ), അതർ ബുക്സ്, കോഴിക്കോട്.
*സിദാർമരങ്ങളുടെ സംഗീതം, ജിബ്രാൻ പരിഭാഷ, ലിപി പബ്ലിക്കേഷൻസ്, കോഴിക്കോട്
*റുബാഇയാത്ത്-പരിഭാഷ, ഒലിവ് പബ്ലിക്കേഷൻസ്,കോഴിക്കോട്.
*നിലവിളികളും മർമ്മരങ്ങളും-ഇംഗ്മർ ബർഗ്മാന്റെ ക്രൈസ് ആന്റ് വിസ്പേഴിന്റെ പരിഭാഷ, മൾബറി, കോഴിക്കോട്
*ഇശലുകളുടെ ഉദ്യാനം, മാപ്പിളപ്പാട്ടുകൾ പഠനങ്ങൾ, ഒലിവ്, കോഴിക്കോട്
*ഡയസ്പോറ- പ്രവാസകവിതകളുടം സമാഹാരവും പഠനവും, ഹരിതം പബ്ലിക്കേഷൻസ്, കോഴിക്കോട്.
*സീതിഹാജി കഥകളും ഫലിതങ്ങളും, ഡി സി ബുക്സ്, കോട്ടയം 

## മറ്റ് സംഭാവനകൾ
## അവലംബം

വർഗ്ഗം:മലയാളസാഹിത്യനിരൂപകർ
മെക്കാ സ്കൂൾ തീപ്പിടുത്തം (2002)

2002 മാർച്ച് 11-ന്ന് സൗദി അറേബ്യയിലെ മെക്കാപ്രവിശ്യയിലെ ഒരു പെൺപള്ളിക്കൂടത്തിൽ നടന്ന തീപ്പിടുത്തത്തിൽ 15 പെൺകുട്ടികൾ കൊല്ലപ്പെട്ട സംഭവമാണ് 2002-ലെ **മെക്കാ സ്കൂൾ തീപ്പിടുത്തം** എന്നറിയപ്പെടുന്നത്.രക്ഷാപ്രവർത്തനത്തിൽ സൗദി മതപോലീസിന്റെ ഇടപെടലാണ് സംഭവത്തിന് അന്താരാഷ്ട്ര ശ്രദ്ധ നേടിക്കൊടുത്തു.പെൺകുട്ടികൾ ഇസ്ലാമികരീതിയിൽ വസ്ത്രം ധരിച്ചില്ലെന്നാരോപിച്ച് മതപോലീസ് രക്ഷാപ്രവർത്തനം തടസ്സപ്പെടുത്തിയതായി ആരോപിക്കപ്പെടുന്നു.

## അവലംബം

വർഗ്ഗം:മനുഷ്യാവകാശ ലംഘനങ്ങൾ
നിഹാൽ സരിൻ

ഇന്ത്യക്കാരനായ ഒരു ചെസ്സ് കളിക്കാരനാണ് മലയാളിയായ **നിഹാൽ സരിൻ (Nihal Sarin)**.

## ജീവിതരേഖ
തൃശൂർ ജില്ലയിലെ പൂത്തോളിൽ ഡോ. എ. സരിന്റേയും ഡോ. ഷിജിൻ എ. ഉമ്മറിന്റേയും മൂത്ത മകനായി 2004 ജൂലായ് 13-ന് ജനിച്ചു. തൃശൂർ ദേവമാത സി.എം.ഐ പബ്ളിക് സ്കൂളിൽ പഠിച്ചിരുന്നു. അഞ്ചാം വയസിൽ ചെസ്സ് കളി പഠിച്ച് തുടങ്ങി.  ആറാം വയസ്സിലാണ് നിഹാൽ ചെസ്സ് കളിക്കാൻ പഠിക്കുന്നത്. വേനൽ അവധിക്കാലത്ത് അച്ഛൻ ഡോ.സരിനാണ് നിഹാലിന് ചെസ് ബോർഡ് വാങ്ങി കൊടുത്തത്. ചെസ്സ് കളിക്കാൻ പ്രേരണയും പ്രചോദനവും ആയത് നിഹാലിന്റെ മുത്തച്ഛനായ  ഉമ്മർ ആണ്. കളിയ്ക്കാൻ കൂട്ടുകാരില്ലാതെ വീട്ടിൽ ഒറ്റപ്പെട്ടുപോയ നിഹാലിന് അദ്ദേഹം കളിക്കൂട്ടുകാരനായി. അദ്ദേഹത്തിന്റെ നിരന്തരമായ പ്രോത്സാഹനമാണ് ഇന്നത്തെ നിഹാലിലേയ്ക്ക് വളരാൻ സഹായകമായത്. സ്കൂളിലെ ചെസ്റ്റ് കോച്ച് മാത്യു പി ജോസഫ് പോട്ടൂർ ആണ് നിഹാലി ആദ്യഗുരു. എം.ബി. മുരളീധരൻ, പ്രൊഫ. എൻ.ആർ അനിൽകുമാർ, സി.ടി പാത്രോസ്, കെ.കെ. മണികണ്ഠൻ എന്നിവർ നിഹാലിൻറെ പ്രതിഭയെ മിനുക്കിയെടുത്തു. ശ്രീനാഥ് നാരായണൻ, വിശ്വനാഥൻ ആനന്ദിന്റെ നേതൃത്വത്തി ലുള്ള വെസ്റ്റ് ചെസ്റ്റ് അക്കാദമി എന്നിവരുടെ പരിശീലനവും നിഹാലിന് കരുത്തുപകർന്നു.

2020 ലെ മികച്ച ഇന്ത്യൻ ചെസ് താരമായി പ്രമുഖ അന്താരാഷ്ട്ര വെബ്സൈറ്റ് ആയ ചെസ് ഡോട്ട് കോം നിഹാലിനെ തിരഞ്ഞെടുത്തിരുന്നു. പതിനാലാം വയസ്സിൽ തന്നെ ചെസ്സിലെ ഏറ്റവും ഉയർന്ന ഗ്രാൻഡ്മാസ്റ്റർ പദവി നേടിയെടുത്തു. 2600 എന്ന ഫിഡെ റേറ്റിങ്ങും നേടി. ഇത്തര ത്തിൽ നേട്ടം കൈവരിച്ച ലോകത്തിലെ ഏറ്റവും പ്രായം കുറഞ്ഞ നാല് കളിക്കാരിൽ ഒരാളാണ് നിഹാൽ. ഫിഡേയുടെ (അന്താരാഷ്ട്ര ചെയ്ത് ഫെഡറേഷൻ) ചെസ്സ് ഒളിമ്പ്യാഡിൽ (2020 ) നിഹാൽ കളിച്ച ഇന്ത്യൻ ടീമിന് ചരിത്രത്തിലാദ്യമായി സ്വർണമെഡൽ ലഭിച്ചു. പത്തു വയസ്സിനു താഴെയുള്ളവരുടെ മത്സരത്തിൽ 2014 ൽ നിഹാൽ ലോകചാമ്പ്യനായി.

അപൂർവനേട്ടങ്ങൾ കൈവരിച്ച കുട്ടികൾക്ക് നൽകിവരുന്ന ദേശീയപുരസ്കാരം 2016 ലെ ശിശുദിനത്തിൽ അന്നത്തെ ഇന്ത്യൻ രാഷ്ട്രപതി പ്രണബ് കുമാർ മുഖർജിയിൽ നിന്ന് നിഹാൽ ഏറ്റുവാങ്ങി. യുട്യൂബിലെ ലൈവ് പ്രദർശനം നടത്തിയതിലൂടെ സമാഹരിച്ച ഒന്നേമുക്കാൽ ലക്ഷം രൂപ 2018 ൽ പ്രളയ ദുരിതാശ്വാസനിധിയിലേക്ക് നൽകി ശ്രദ്ധേയനായി. ഒരേസമയം വിവിധ പ്രായത്തിലുള്ള 112 കളിക്കാരെ ഒറ്റയ്ക്ക് നേരിട്ട് വിജയം വരിച്ച അഭിമാനനേട്ടം തന്റെ പത്താം വയസ്സിൽ നിഹാൽ സ്വന്തമാക്കി. അന്താരാഷ്ട്ര തലത്തിൽ ശ്രദ്ധേയരായ മാഗ്നസ് കാൾസൺ, അനറ്റോളി കാർപോവ് എന്നിവരെ മത്സരത്തിൽ തോൽപ്പിക്കാനും വിശ്വനാഥൻ ആനന്ദിനെ സമനിലയിൽ തളയ്ക്കാനും നിഹാലിനു കഴിഞ്ഞിട്ടുണ്ട്. കേന്ദ്രസർക്കാരിന്റെ നാഷണൽ ഇൻസ്റ്റിറ്റ്യൂട്ട് ഓഫ് ഓപ്പൺ സ്കൂളിൽ പന്ത്രണ്ടാം ക്ലാസ് വിദ്യാർഥിയാണ് നിഹാൽ.

## നേട്ടങ്ങൾ
* 2015-ൽ ഗ്രീസിൽ നടന്ന ലോക അണ്ടർ 12 ചെസ്സ് ചാമ്പ്യൻഷിപ്പിൽ വെള്ളിമെഡൽ.
* 2015-ൽ ഡർബനിൽ നടന്ന ലോക യൂത്ത് ചെസ് ചാംപ്യൻഷിപ്പിൽ 10 വയസിന് താഴെയുള്ള വിഭാഗത്തിൽ കിരീടം.
* 2013-ൽ യു.എ.ഇ.യിലെ അൽ ഐനിൽ നടന്ന 10 വയസ്സിൽ താഴെയുള്ളവരുടെ മിന്നൽ വിഭാഗത്തിലെ (ബ്ളിറ്റ്സ് - blitz) ലോകചാമ്പ്യൻ.
* പതിനൊന്ന് വയസ്സിൽ താഴെയുള്ളവരുടെ വിഭാഗത്തിൽ ഒരു തവണ സംസ്ഥാന ചെസ്സ് ജേതാവായി.
* ഒമ്പത് വയസ്സിൽ താഴെയുള്ളവരുടെ വിഭാഗത്തിൽ രണ്ട് തവണ സംസ്ഥാന ചെസ്സ് ജേതാവായി.
* ഒമ്പത് വയസ്സിൽ താഴെയുള്ളവരുടെ സ്കൂൾ തല ദേശീയ മത്സരത്തിൽ റണ്ണറപ്പ്.
* ഏഴ് വയസ്സിൽ താഴെയുള്ളവരുടെ വിഭാഗത്തിൽ സംസ്ഥാന ചെസ്സ് ജേതാവായി.
* ആറാം വയസ്സിൽ അന്താരാഷ്ട്ര ഫിഡെ റേറ്റഡ് താരമായി. ഏറ്റവും പ്രായംകുറഞ്ഞ കേരളത്തിലെ അന്താരാഷ്ട്ര ഫിഡെ റേറ്റഡ് താരമാണ്.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:കേരളത്തിലെ_ചെസ്സ്_കളിക്കാർ
ബ്രൂസ് പെറെൻസ്

**ബ്രൂസ് പെറെൻസ്**  (born around 1958) )അമേരിക്കക്കാരനായ കമ്പ്യൂട്ടർ പ്രോഗ്രാമർ ആണ്. സ്വതന്ത്ര സോഫ്റ്റുവെയർ പ്രസ്ഥാനത്തിന്റെ പ്രോൽഘാടകനും ആണ്. അദ്ദേഹം ആണ് ആദ്യമായി ഓപ്പൺ സോഴ്സ് എന്നതിനു നിർവ്വചനം നൽകിയതും മാനിഫസ്റ്റോ തയ്യാറാക്കിയതും. ആദ്യമായി ഓപ്പൺ സോഴ്സ് തത്ത്വം അവതരിപ്പിച്ചതും. എറിക്. എസ്. റെയ്മണ്ടുമായിച്ചേർന്ന് അദ്ദേഹം, ഓപ്പൺ സോഴ്സ് ഇനിഷ്യേറ്റീവ്(OSI) സ്ഥാപിച്ചു. 

2005ൽ പെറെൻസ്, ഐക്യരാഷ്ട്രസഭയുടെ ക്ഷണപ്രകാരം ഓപ്പൺ സോഴ്സിനെ പ്രധിനിധീകരിച്ച്, ഐക്യരാഷ്ട്രസഭയുടെ വിവരസമൂഹത്തിനായുള്ള ലോക ഉച്ചകോടിയിൽ  പങ്കെടുത്തു. ലോകത്തെ വിവിധ രാജ്യങ്ങളിലെ ദേശീയസഭകളെ അഭിമുഖീകരിച്ച് ഓപ്പൺ സോഴ്സിനുവേണ്ടി സംസാരിച്ചിട്ടുണ്ട്. അങ്ങനെ ദേശീയവും ആലോകവുമായ സാങ്കേതികവിദ്യാ നയത്തെ സ്വാധീനിക്കാൻ അദ്ദേഹത്തിനു സാധിച്ചു. 

പെറെൻസ്, ഒരു അമേച്വർ റേഡിയോ പ്രവർത്തകനും കൂടിയാണ്. ഓപ്പൺ റേഡിയോ വിനിമയ അടിസ്ഥാന നിയമങ്ങൾ അദ്ദേഹം രൂപപ്പെടുത്തി. ഓപ്പൺ സോഴ്സ് ഹാഡു‌വെയറിന്റെയും അടിസ്ഥാന നിയമങ്ങൾ അദ്ദേഹം രൂപപ്പെടുത്തി.
## കമ്പനികൾ
ബ്രൂസ് പെറെൻസ് രണ്ടു കമ്പനികളുടെ അധിപനായിരുന്നു. അൽഗോറം, ലീഗൽ എഞ്ചിനീയറിങ്ങ് എന്നിവ.

## മുൻകാല ജീവിതം
പെറെൻസ് ന്യൂയോർക്കിലെ ലോംഗ് അയലന്റിലാണ് വളർന്നത്. സെറിബ്രൽ പാൾസി എന്ന അവസ്ഥയോടെയാണ് അദ്ദേഹം ജനിച്ചത്. അത് അദ്ദേഹത്തിന്റെ സംസാരശേഷിയെ ബാധിച്ചു. സംസാരശേഷി താമസിച്ചതിനാൽ വളർച്ചാപോരായമയുള്ള കുട്ടിയായി അദ്ദേഹത്തെ തെറ്റായി നിർണ്ണയം ചെയ്തു. ആയതിനാൽ അദ്ദേഹത്തെ വായിക്കാൻ പഠിപ്പിക്കുന്നതിൽനിന്നും മാറ്റിനിർത്തപ്പെട്ടു. ചെറുപ്രായത്തിൽത്തന്നെ അദ്ദേഹം സാങ്കേതികവിദ്യയിൽ അകൃഷ്ടനായി. അമേച്വർ റേഡിയോയിലും അദ്ദേഹം വളരെ തല്പരനായിരുന്നു. ലിഡോ ബീച്ച് എന്ന പട്ടണത്തിൽ അദ്ദേഹം പൈറേറ്റ് റേഡിയോ സ്റ്റേഷൻ നടത്തിയിരുന്നു. കൂടാതെ ഫോൺ ഫ്രീക്കിങ്ങിലും ഏർപ്പെട്ടു.

## ഔദ്യോഗികജീവിതം
### കമ്പ്യൂട്ടർ ഗ്രാഫിക്സ്
ഏഴു വർഷത്തേയ്ക്ക് അദ്ദേഹം New York Institute of Technology Computer Graphics Lab ൽ പ്രവർത്തിച്ചു. പിക്സാറിൽ 12 വർഷവും പ്രവർത്തിച്ചു.  A Bug's Life (1998) and Toy Story 2 (1999) എന്നീ ചലച്ചിത്രങ്ങളുടെ studio tools engineer ആയി പ്രവർത്തിച്ചു.

### നൊ - കോഡ് ഇന്റെർനാഷണൽ
### ബ്യുസി ബോക്സ്
### ഡെബിയൻ പ്രോജക്റ്റ് നേതാവ്
### പൊതുതാത്പര്യ സോഫ്റ്റ്‌വെയർ
### ഡെബിയൻ സോഷ്യൽ കോൺട്രാക്റ്റ്
### ഓപ്പൺ സോഴ്സ് നിർവ്വചനവും ഓപ്പൺ സോഴ്സ് തുടക്കവും
### ലിനക്സ് കാപ്പിറ്റൽ ഗ്രൂപ്പ്
### ഹാവ്‌ലറ്റ് പക്കാർഡിൽ
## പെറെൻസിന്റെ വീക്ഷണം
## വ്യക്തിജീവിതം
കാലിഫോർണിയായിലെ ബെർകിലിയിലാണ് പെറെൻസ് തന്റെ സഹധർമ്മിണി, വലേറിയോടും മകൻ സ്റ്റാൻലിയോടും കൂടി താമസിക്കുന്നത്.

## അവലംബം

വർഗ്ഗം:1958-ൽ ജനിച്ചവർ
ബൃഹദ് ഭാരതം

**ബൃഹദ് ഭാരതം** എന്നത് ഇന്ത്യൻ ഉപഭൂഖണ്ഡത്തിനുമപ്പുറം ചരിത്രപരമായി നിലനിൽക്കുന്ന ഇന്ത്യൻ സംസ്കാരമാണ്. പ്രത്യേകിച്ച്, ഇത് ഇന്ത്യയിൽനിന്നും ബുദ്ധമതവും ഹിന്ദു മതവും ആദ്യ നൂറ്റാണ്ടിൽ പട്ടുപാതവഴി തെക്കുകിഴക്കനേഷ്യയിലേയ്ക്കും മദ്ധ്യേഷ്യയിലേയ്ക്കും ചൈനയിലേയ്ക്കും പടർന്നതുമായി ബന്ധപ്പെട്ടും ഇന്ത്യയിലെ എഴുത്തുരീതിയായ തെക്കേ ഇന്ത്യയിലെ പല്ലവസാമ്മ്രാജ്യത്തിൽ നിന്നും പല്ലവലിപി തെക്കുകിഴക്കൻ ഏഷ്യയിലേയ്ക്കു വ്യാപിച്ചതും ഗുപ്തസാമ്രാജ്യത്തിലെ സിദ്ധം ലിപി കിഴക്കൻ ഏഷ്യയിൽ എത്തിയതും 5 മുതൽ 15 വരെ നൂറ്റാണ്ടിലെ സഞ്ചാരികളും സമുദ്രവാണിക്കുകളും വഴിയാണ്. തെക്കുകിഴക്കനേഷ്യയിൽ ഇന്ത്യാവത്കരിച്ച രാജസ്ഥാനങ്ങൾ ഇന്ത്യൻ ലിപികളും കെട്ടിടനിർമ്മാണരീതികളും ഭരണരീതികളും സ്വീകരിച്ചു. പടിഞ്ഞാറാണെങ്കിൽ, ഹിന്ദുക്കുഷ് പാമീർ മലനിരകൾ എന്നിവിടങ്ങളിൽ ബൃഹദ് പേർഷ്യ ഭാരതസംസ്കാരത്തിനു അതിരിട്ടു.

## മദ്ധ്യകാല യൂറോപ്പ്

മദ്ധ്യകാല യൂറൊപ്പിൽ ആളുകൾക്കിടയിൽ *മൂന്നുതരം ഇന്ത്യകളെപ്പറ്റിയുള്ള* സങ്കൽപ്പം ഉണ്ടായിരുന്നു. ബൃഹദ്ഭാരതം എന്നാൽ തെക്കൻ ഏഷ്യയുടെ തെക്കേ അറ്റവും അപ്രധാന ഇന്ത്യയെന്നാൽ തെക്കനേഷ്യയുടെ ഉത്തരഭാഗവും മദ്ധ്യ ഇന്ത്യയെന്നാൽ മദ്ധ്യപൂർവ്വദേശത്തിനടുത്തുള്ള പ്രദേശങ്ങളും എന്നാണവർ സങ്കൽപ്പിച്ചത്. ബൃഹദ്ഭാരതം(Greater India ) എന്ന പേർ പതിനഞ്ചാം നൂറ്റാണ്ടിന്റെ മദ്ധ്യകാലത്താണ് ഉപയോഗിക്കാൻ തുടങ്ങിയത്.
)  (പോർച്ചുഗീസ്: India Maior). പല മാനദണ്ഡങ്ങൾ ഉപയോഗിച്ചാണ് അന്ന് ഈ പേർ ഉപയോഗിച്ചത്. ചിലസമയത്ത്, ഇന്ത്യൻ ഉപഭൂഖണ്ഡത്തെ മാത്രം കുറിക്കാനും ഈ പേർ ഉപയോഗിച്ചു. 

## ഇന്ത്യാവത്കൃത രാജവംശങ്ങൾ

തെക്കുകിഴക്കനേഷ്യയിൽ ഇന്ത്യയിൽനിന്നുള്ള ഹിന്ദു ബുദ്ധ സാംസ്കാര സാമ്പത്തിക സ്വാധീനം ആദ്യമായി വിവരിച്ചത് ജോർജ്ജ് കോഡിസ് ആയിരുന്നു. ബുതുവാൻ, ചമ്പ, ദ്വാരാവതി, ഫുനാൻ, ഗങ്ഗ നെഗര, കദാരം, കലി‌ൻഗ്ഗ, കൂടൈ, ലങ്‌കാസുക, പഗാൻ, പാൻ പാൻ, പോ-നി

തരുമനഗര, തൊന്ദൊ എന്നിവയാണ് തെക്കുകിഴക്കൻ ഏഷ്യയിൽ ആദ്യം സ്ഥാപിച്ച ഇന്ത്യൻ രാജ്യങ്ങൾ. ഒന്നു മുതൽ നാലു സി. ഇ (കോമൺ ഇറ) വരെയുള്ള കാലഘട്ടത്തിലാണ് സ്ഥാപിക്കപ്പെട്ടത്. ഇവ ഹിന്ദു സംസ്കാരവുമായി ബാന്ധവമുണ്ടായിരുന്നെങ്കിലും അവ സാംസാകാരികമായി അവ നിലനിന്ന പ്രദേശത്തെ സംസ്കാരവുമായാണ് കൂടുതൽ അടുത്തുനിന്നത്. ശ്രീവിജയസാമ്രാജ്യവും മജാപാഹിത്, ഖ്‌മർ സാമ്രാജ്യവും ഹിന്ദു സംസ്കാരം പിന്തുടർന്നെങ്കിലും അവ തങ്ങളുടെ അതിരും വാണിജ്യപ്രവർത്തനങ്ങളും കൊണ്ട് ഇന്ത്യയ്ക്കു വെല്ലുവിളി ഉയർത്തിയിരുന്നു. ഇതുവരെ നിർമ്മിച്ചതിൽ ഏറ്റവും വലിയ ബുദ്ധമത സ്മാരകമായിരുന്നു ഇന്തോനേഷ്യയിൽ ഇന്നും തലയുയർത്തിനിൽക്കുന്ന ബൊറൊബുദുർ ക്ഷേത്രം. 

## അവലംബം

## കൂടുതൽ വായനയ്ക്ക്
* Language variation: Papers on variation and change in the Sinosphere and in the Indosphere in honour of James A. Matisoff, David Bradley, Randy J. LaPolla and Boyd Michailovsky eds., pp.&nbsp;113–144. Canberra: Pacific Linguistics.
* 

വർഗ്ഗം:ഇന്ത്യൻ_സംസ്കാരം
വർഗ്ഗം:ഇന്ത്യയുടെ ഭൂമിശാസ്ത്രം
ദ കളർ പർപ്പിൾ

1982 ൽ നാഷണൽ ബുക്ക് അവാർഡും പുലിതിസർ പുരസ്കാരവും ലഭിച്ച **ദ കളർ പർപ്പിൾ (The Color Purple)** അമേരിക്കൻ എഴുത്തുകാരിയായ ആലിസ് വോക്കറിന്റെ പ്രസിദ്ധമായ നോവലാണ്. . കത്തുകളുടെ രൂപത്തിലെഴുതിയ ഈ നോവൽ പിന്നീട് ചലചിത്രമായി പുറത്തിറങ്ങി.

ജോർജിയയുടെ ഗ്രാമപ്രദേശങ്ങളുടെ പശ്ചാത്തലത്തിൽ എഴുതപ്പെട്ട ഈ നോവൽ 1930 കളിലെ തെക്കേഅമേരിക്കയിടെ ആഫ്രിക്കകാരായ സ്ത്രീകളുടെ ജീവിതം ചിത്രീകരിക്കുന്നു. 1930 കളിലെ ആഫ്രോഅമേരിക്കൻ സ്ത്രീകളുടെ ദയനീയമായ ജീവിതം തുറന്നെഴുതിയതിനാൽ ഒരുപാടുതവണ നിരോധിക്കപ്പെട്ടതും അമേരിക്കൻ ലൈബ്രറി അസ്സോസിയേഷന്റെ 2000-2009 ലെ ഏറ്റവും കൂടുതൽ വെല്ലുവിളി നേരിട്ട 100 പുസ്തകങ്ങളുടെ പട്ടികയിൽ 17 ാം സ്ഥാനം ലഭിച്ചതുമായ നോവലാണിത്.

## കഥാസംഗ്രഹം
**സീലി **- തെക്കേ അമേരിക്കയിലെ ഒരു പാവപ്പെട്ട കുടുംബത്തിൽ ജനിച്ച 14 വയസ്സുള്ള ഒരു പെൺകുട്ടിയാണ്. തന്റെ അച്ഛനാണെന്ന് അവൾ വിശ്വസിച്ചിരുന്ന അൽഫേൺസോയാൽ ബലാൽസംഗത്തിനിരയായ അവൾ സ്ഥിരമായി ദൈവത്തിന് കത്തുകളെഴുതുമായിരുന്നു. ഒരിക്കൽ ഗർഭിണിയാവുകയും അവളൊരാൺകുഞ്ഞിന് ജന്മം നൽകുകയും ചെയ്തു. അധികം വൈകാതെ തന്നെ അൽഫോൺസോ ആ കുഞ്ഞിനെ അവളിൽ നിന്നും അകറ്റി. രണ്ടാമതവൾക്കുണ്ടായ പെൺകുഞ്ഞിനേയും അൽഫോൺസോ അകറ്റി നിർത്തി. രോഗബാധിതയായ സീലിയുടെ അമ്മ അവളെ ശപിച്ചുകൊണ്ട് മരണത്തിനിരയായി.

തന്റെ 12 വയസ്സായ സഹോദരി **നെറ്റി**യെ **മിസ്റ്റർ** എന്നുമാത്രം അറിയപ്പെട്ട ഒരാൾക്ക് വിവാഹം കഴിക്കാൻ താല്പര്യമുണ്ടെന്ന് അവർ അറിയുന്നു. എന്നാൽ അൽഫോൺസോ ഇതിനെ എതിർക്കുകയും പകരം സീലിയെ അയാൾക്ക് വിവാഹം ചെയ്തുകൊടുക്കാൻ തീരുമാനിക്കുകയും ചെയ്യുന്നു. തന്റെ കുട്ടികൾക്കൊരമ്മയും വീടുനോക്കാൻ ഒരു വേലക്കാരിയേയും മാത്രമാവശ്യമായിരുന്ന മിസ്റ്ററും അയാളുടെ കുട്ടികളും സീലിയോട് വളരെ മോശമായാണ് പെരുമാറിയിരുന്നത്. പക്ഷേ സീലി ആഭാസനായ മിസ്റ്ററിനേയും വഷളായ കുട്ടികളേയും നിയന്ത്രിച്ച് തന്റെ വരുതിയിൽ വരുത്തുന്നു.

## കുറിപ്പുകൾ

## അവലംബം

## പുറത്തേക്കുള്ള കണ്ണികൾ
* Alice Walker discusses ''The Color Purple'' on the BBC's *World Book Club*
* New Georgia Encyclopedia 
* Photos of the first edition of ''The Color Purple''
* ''The Color Purple''  student and teacher guide, analysis, quotes, multimedia
* "Alice Walker on 30th Anniv. of "The Color Purple": Racism, Violence Against Women Are Global Issues" , from *Democracy Now!* September 28, 2012.

വർഗ്ഗം:20-ആം നൂറ്റാണ്ടിലെ നോവലുകൾ
മനയോല

ആർസെനിക് സൾഫൈഡ് എന്ന കടും ഓറഞ്ച്- മഞ്ഞ നിറമുള്ള ധാതു.രാസസൂത്രം .ആംഗലേയ നാമം ഓർപിമെന്റ് (Orpiment) കഥകളിയിൽ മുഖത്തെഴുത്തിനു ഉപയോഗിക്കുന്നു. മനയോല പൊടിച്ച് വെളിച്ചെണ്ണയിൽ ചാലിക്കുമ്പോൾ മഞ്ഞ ചായം ലഭിക്കുന്നു.ഇതിലേക്ക് കട്ടി നീലം പൊടിച്ച് ചേർക്കുമ്പോൾ പച്ച നിറം കിട്ടും.

## അവലംബം

വർഗ്ഗം:രസതന്ത്രം
വർഗ്ഗം:വിഷ ധാതുക്കൾ
വർഗ്ഗം:ആർസെനിക് ധാതുക്കൾ
വർഗ്ഗം:സൾഫൈഡ് ധാതുക്കൾ
കിർത്താഡ്സ്

കേരളത്തിലെ പട്ടിക ജാതി പട്ടിക വർഗ്ഗ ക്ഷേമ വകുപ്പിനു കീഴിൽ പ്രവർത്തിക്കുന്ന പഠന ​ഗവേഷണ പരിശീലന കേന്ദ്രമാണ് **കിർത്താഡ്സ് മ്യൂസിയം** (Kerala Institute for Research Training and Development Studies of Scheduled Castes and Scheduled Tribes). കോഴിക്കോട് ചേവായൂരിൽ സ്ഥിതി ചെയ്യുന്നു. ഗോത്രവർഗ വിഭാ​ഗങ്ങളുടെ പുരോ​ഗതി ലക്ഷ്യമിട്ടാണ് 1972-ൽ കിർത്താഡ്സ് സ്ഥാപിതമായത്.  

പട്ടിക ജാതി പട്ടിക വർഗ്ഗ ക്ഷേമത്തിനായുള്ള ഗവേഷണ പ്രവർത്തനങ്ങൾ സംഘടിപ്പിക്കുകയാണു ഈ സ്ഥാപനത്തിന്റെ ലക്ഷ്യം. 1970-ൽ ഒരു ദേശീയ പാറ്റേണിൽ ഒരു ട്രൈബൽ റിസർച്ച് ആൻഡ് ട്രെയിനിംഗ് സെന്റർ (TR & TC) ആയി സ്ഥാപിതമായ സ്ഥാപനം പിന്നീട് 1979-ൽ കിർത്താഡ്സ് ആയി പുനഃസംഘടിപ്പിക്കപ്പെടുകയായിരുന്നു. കിർത്താഡ്സ് ഒരു മ്യൂസിയവും ഓപ്പൺ എയർ തീയ്യറ്ററും ഉണ്ട്. ഇതിനോടു ചേർന്നുളള ​ഗോത്രപഠന മ്യൂസിയത്തിൽ പുരാതനകാലത്ത് കേരളത്തിലെ ​ഗോത്രവർ​ഗം ഉപയോ​ഗിച്ചിരുന്ന ആയുധങ്ങളും ഉപകരണങ്ങളും നരവംശ ശാസ്ത്രത്തിലും സാമൂഹികശാസ്ത്രത്തിലുമുളള പുസ്തകങ്ങളുടെ വലിയൊരു ശേഖരവും മറ്റു വസ്തുക്കളും പ്രദർശിപ്പിച്ചിട്ടുണ്ട്.

## അവലംബം

വർഗ്ഗം:കേരളത്തിലെ ഗവേഷണസ്ഥാപനങ്ങൾ
എയർ ലിംഗസ്

"എയർ ഫ്ലീറ്റ്" എന്ന അർത്ഥം വരുന്ന *എയർ ലോയിൻഗീസ്* എന്ന ഐറിഷ് വാക്കിൻറെ ആംഗലീകരിച്ച വാക്കാണ്‌ **എയർ ലിംഗസ്**. അയർലണ്ടിൻറെ ദേശീയ എയർലൈനായാണ് എയർ ലിംഗസ് അറിയപ്പെടുന്നത്. എയർ ലിംഗസാണ് അയർലണ്ടിലെ ഏറ്റവും വലിയ രണ്ടാമത്തെ എയർലൈൻ. ബ്രിട്ടീഷ്‌ എയർവേസ്, ഐബീരിയ, വ്യുലിംഗ് എന്നിവയുടെ ഉടമസ്ഥസ്ഥാപനമായ ഐഎജിക്ക് തന്നെയാണ് എയർ ലിംഗസിൻറെയും ഉടമസ്ഥസ്ഥാപനം. യൂറോപ്പ്, നോർത്ത് ആഫ്രിക്ക, തുർക്കി, നോർത്ത് അമേരിക്ക എന്നിവടങ്ങളിലേക്ക് സർവീസ് നടത്തുന്ന എയർ ലിംഗസ് എല്ലാ സർവീസുകളും നടത്തുന്നത് എയർബസ്‌ വിമാനങ്ങൾ ഉപയോഗിച്ചാണ്.  എയർലൈനിൻറെ പ്രധാന ഓഫീസ് പ്രവർത്തിക്കുന്നത് ദുബ്ലിൻ കൌണ്ടിയിലുള്ള ദുബ്ലിൻ എയർപോർട്ടിലാണ്.

## ചരിത്രം

100,000 പൗണ്ട് മൂലധനം ഉപയോഗിച്ചു ഏപ്രിൽ 15 1936-നാണ് എയർ ലിംഗസ് സ്ഥാപിച്ചത്. ഷോൺ ഒ ഹുആദയ് ആയിരുന്നു ആദ്യ ചെയർമാൻ. ബ്ലാക്ക്‌പൂൾ, വെസ്റ്റ് കോസ്റ്റ് എയർ സർവീസസ് എന്നീ എയർലൈനുകളിൽനിന്നും ആദ്യ വിമാനത്തിനായി പണം അഡ്വാൻസ്‌ വാങ്ങി, “ഐറിഷ് സീ എയർവേസ്” എന്ന പേരിൽ പ്രവർത്തിച്ചു.  1936 മെയ്‌ 22-നു എയർ ലിംഗസ് ടിയോറാൻറ്റ എയർലൈനായി രജിസ്റ്റർ ചെയ്തു.

എയർലൈനായി രജിസ്റ്റർ ചെയ്തുകഴിഞ്ഞു അഞ്ചാമത്തെ ദിവസമായ 1936 മെയ്‌ 27-നു ലോലർ (പരുന്ത്) എന്ന പേരുള്ള 6 സീറ്റുള്ള ചെറുവിമാനം ഉപയോഗിച്ചു ദുബ്ലിനിലെ ബാൽഡോണൽ എയർഫീൽഡ് മുതൽ യുണൈറ്റഡ് കിംഗ്‌ഡമിലെ ബ്രിസ്റ്റൽ എയർപോർട്ട്‌ വരെ ആദ്യ സർവീസ് നടത്തി. പിന്നീട് എയർലൈൻ വികസിച്ചപ്പോൾ ഈ വിമാനം 1938-ൽ ഒരു ഇംഗ്ലീഷ് കമ്പനിയ്ക്കു വിറ്റു, രണ്ടാം ലോകമഹായുദ്ധകാലത്ത് 1941-ൽ ഈ വിമാനം സ്കില്ലി ഐലാൻഡിനു സമീപം വെടികൊണ്ട് തകർന്നു എന്നാണു വിശ്വസിക്കപ്പെടുന്നത്.

എയർ നാവിഗേഷൻ ആൻഡ്‌ ട്രാൻസ്പോർട്ട് ആക്ട്‌ (1936) അനുസരിച്ചു എയർലൈനിനെ ദേശീയ എയർലൈനാക്കി. ചാർട്ടേർഡ് അക്കൗണ്ടന്റ് ആയിരുന്ന ഡോ. ജെ. എഫ്. ടെംസിയാണ് എയർലൈനിൻറെ ആദ്യ ജനറൽ മാനേജർ. 30 വർഷങ്ങൾക്കു ശേഷം 1967-ൽ 60-മത്തെ വയസിൽ അദ്ദേഹം വിരമിച്ചു.

1940 ജനുവരിയിൽ ദുബ്ലിനിലെ കോളിൻസ്ടൌണിൽ പുതിയ എയർപോർട്ട്‌ ആരംഭിച്ചു, എയർ ലിംഗസ് അവരുടെ പ്രവർത്തനങ്ങൾ പുതിയ എയർപോർട്ടിലേക്കു മാറ്റി. എയർ ലിംഗസ് പുതിയ ഡിസി-3 വിമാനം വാങ്ങി, ലിവർപൂളിലേക്ക് പുതിയ സർവീസുകൾ ആരംഭിച്ചു. രണ്ടാം ലോകമഹായുദ്ധകാലത്ത് എയർലൈനിൻറെ പ്രവർത്തനങ്ങൾ മന്ദഗതിയിലായി, സുരക്ഷാ കാര്യങ്ങൾ പരിഗണിച്ചു ലിവർപൂളിലേക്കോ മാഞ്ചസ്റ്ററിലേക്കോ മാത്രമായി സർവീസുകൾ പരിമിതപ്പെടുത്തി.
രണ്ടാം ലോകമഹായുദ്ധത്തിനു ശേഷം 1945 നവംബർ 9-നു സർവീസുകൾ സാധാരണനിലയിലായി, ആദ്യ വിമാനം ലണ്ടനിലേക്കായിരുന്നു.

## കോഡ്ഷെയർ ധാരണകൾ
എയർ ലിംഗസിന് താഴെപറയുന്ന വിമാനകമ്പനികളുമായി കോഡ്ഷെയർ ധാരണകൾ ഉണ്ട് :

* എയർ കാനഡ
* Alaska Airlines
* അമേരിക്കൻ എയർലൈൻസ്
* ബ്രിട്ടീഷ്‌ എയർവേസ്
* Iberia
* ജെറ്റ് ബ്ലൂ എയർവേസ് 
* Loganair
* ഖത്തർ എയർവേസ്
* യുണൈറ്റഡ് എയർലൈൻസ്

* Vueling

## അവലംബം

വർഗ്ഗം:വിമാനസർവീസുകൾ
വർഗ്ഗം:ഐറിഷ് ബ്രാൻഡുകൾ
വർഗ്ഗം:അന്താരാഷ്ട്ര വ്യോമഗതാഗത സംഘടനയിലെ അംഗങ്ങൾ
വർഗ്ഗം:അയർലന്റ്